Kannada-LLM-Labs/Wikipedia-Kn huggingface dataset:
ಭಾರತೀಯ ಪರಿಷತ್ ಅಧಿನಿಯಮ ೧೯೦೯

ಭಾರತೀಯ ಪರಿಷತ್ ಅಧಿನಿಯಮ-೧೯೦೯(ಇಂಡಿಯನ್ ಕೌನ್ಸಿಲ್ ಆಕ್ಟ್)  ಸಾಮಾನ್ಯವಾಗಿ ಮಿಂಟೋ-ಮಾರ್ಲೆ ಸುಧಾರಣೆ ಎಂದೂ ಪ್ರಸಿದ್ಧಿಯಾಗಿದೆ. ಯುನೈಟೆಡ್ ಕಿಂಗ್ಡಮ್ ನ ಬ್ರಿಟಿಷ್ ಸಂಸತ್ತಿನಲ್ಲಿ ಜಾರಿಯಾದ ಈ ಅಧಿನಿಯಮ ಭಾರತದ ಬ್ರಿಟಿಷ್ ಸರ್ಕಾರದಲ್ಲಿ ಹಂತ ಹಂತವಾಗಿ ಭಾರತೀಯರ ಸಹಭಾಗಿತ್ವವವನ್ನು ಹೆಚ್ಚಿಸುವ ಅಂಶಗಳನ್ನು ಒಳಗೊಂಡಿದ್ದಿತು.

ಪ್ರಮುಖ ಅಂಶಗಳು
ಮಿಂಟೋ-ಮಾರ್ಲೆ ಸುಧಾರಣೆಯ ಮೂಲಕ ಭಾರತೀಯ ಪರಿಷತ್ ಅಧಿನಿಯಮ ೧೮೬೧ ಹಾಗು ಭಾರತೀಯ ಪರಿಷತ್ ಅಧಿನಿಯಮ ೧೮೯೨ ತಿದ್ದುಪಡಿಯೂ ಆದಂತಾಯಿತು. 

 ಕೇಂದ್ರ ಹಾಗು ದೇಶಿಯ ಸಂಸ್ಥಾನಗಳ ವಿಧಾನ ಪರಿಷತ್ ಸದಸ್ಯರುಗಳು ನಾಲ್ಕು ವಿವಿಧ ಆಯ್ಕೆಯ ಅನುಸಾರ ಆಯ್ಕೆಯಾದವರಾಗಿರುತ್ತಾರೆ,
 ೧. ಮಾಜಿ ಗವರ್ನರ್ ಜನರಲ್ ಅಥವಾ ಅವರ ಕಾರ್ಯ ನಿರ್ವಾಹಕ ಪರಿಷತ್ ನ ಸದಸ್ಯರು.
 ೨. ನಾಮ ನಿರ್ದೇಶಿತ ಸರ್ಕಾರಿ ಅಧಿಕಾರಿಗಳು (ಗವರ್ನರ್ ಜನರಲ್ ಅವರಿಂದ ನಾಮನಿರ್ದೇಶಿತವಾಗುವ ಸರ್ಕಾರದಲ್ಲಿ ಅಧಿಕಾರಿ ಸ್ತರವನ್ನು ಅಲಂಕರಿಸಿರುವ ವ್ಯಕ್ತಿಗಳು).
 ೩. ನಾಮ ನಿರ್ದೇಶಿತ ಸಾಮಾನ್ಯರು (ಗವರ್ನರ್ ಜನರಲ್ ಅವರಿಂದ ನಾಮನಿರ್ದೇಶಿತವಾಗುವ ಸರ್ಕಾರದಲ್ಲಿ ಯಾವುದೇ ಸ್ಥಾನ ಅಲಂಕರಿಸದ ವ್ಯಕ್ತಿಗಳು).
 ೪. ಚುನಾಯಿತ ಸದಸ್ಯರು (ಭಾರತದ ವಿವಿಧಜಾನ ಸಮೂಹದಿಂದ ಚುನಾಯಿತರಾದ ವ್ಯಕ್ತಿಗಳು).

 ಕೇಂದ್ರದ ವಿಧಾನ ಪರಿಷತ್ ನಲ್ಲಿ ನಾಮನಿರ್ದೇಶಿತ ಹಾಗು ಚುನಾಯಿತ ಸದಸ್ಯರ ಸಂಖ್ಯೆಗಿದ್ದ ಮಿತಿಯನ್ನು ೧೬ ರಿಂದ ೬೦ಕ್ಕೆ ಏರಿಸಲಾಯಿತು. (ಮಾಜಿ ಸದಸ್ಯರನ್ನು ಹೊರತು ಪಡಿಸಿ)

 ಗವರ್ನರ್ ಅಥವಾ ಲೆಫ್ಟಿನಂಟ್ ಗವರ್ನರ್ ಗಳ ಕೈ ಕೆಳಗಿನ ಸಂಸ್ಥಾನಗಳ ವಿಧಾನ ಪರಿಷತ್ ಗೆ ಚುನಾಯಿತ ಹಾಗು ನಾಮನಿರ್ದೇಶಿತ ಸದಸ್ಯರ ಸಂಖ್ಯೆಗಿದ್ದ ಮಿತಿಯನ್ನು ಏರಿಕೆ ಮಾಡಲಾಯಿತು. ಬಂಗಾಳ, ಬಾಂಬೆ, ಮದ್ರಾಸ್, ಸಂಯುಕ್ತ ಸಂಸ್ಥಾನಗಳು ಹಾಗು ಪೂರ್ವ ಬಂಗಾಳ ಮತ್ತು ಅಸ್ಸಾಂ ಗಳಿಗೆ ಸಂಬಂಧಿಸಿದಂತೆ ಈ ಸಂಖ್ಯೆ ೫೦ ನಿಗದಿಯಾದರೆ ಪಂಜಾಬ್, ಬರ್ಮಾ ಹಾಗು ಇನ್ನು ಮುಂದೆ ರಚನೆಯಾಗುವ ಯಾವುದೇ ಲೆಫ್ಟಿನಂಟ್ ಗವರ್ನರ್ ಗಳ ಕೆಳಗಿನ ಸಂಸ್ಥಾನಗಳಿಗೆ ಈ ಸಂಖ್ಯೆ ೩೦ ಎಂದು ನಿಗದಿಯಾಯಿತು. . 

 ಮುಸಲ್ಮಾನರಿಗೆಂದೇ ಪ್ರತ್ಯೇಕ ಮತಕ್ಷೇತ್ರಗಳನ್ನು ಕೊಡಲಾಯಿತು.

 ಸರ್ಕಾರಿ ಸದಸ್ಯರು ಬಹು ಸಂಖ್ಯೆಯಲ್ಲಿದ್ದರೂ ಸಂಸ್ಥಾನಗಳಲ್ಲಿ ಸರ್ಕಾರೇತರ ಸದಸ್ಯರು ಬಹುಸಂಖ್ಯೆಯಲ್ಲಿ ಇರಬಹುದಾಗಿತ್ತು.

 ವಿಧಾನ ಪರಿಷತ್ ನ ಸದಸ್ಯರಿಗೆ ಅಯ-ವ್ಯಯ ಕುರಿತು ಚರ್ಚಿಸುವ, ಸಲಹೆಗಳನ್ನು ನೀಡುವ ಹಾಗು ತಿದ್ದುಪಡಿಗಳಿಗೆ ಆಗ್ರಹಿಸುವ ಹಕ್ಕನ್ನು ಕೊಡಲಾಗಿತ್ತು. ಬ್ರಿಟಿಷ್ ಸಂಸತ್ತು ಕೆಲವು ವಿಚಾರಗಳನ್ನು ಮತ ವ್ಯಾಪ್ತಿಯಿಂದ ಹೊರಗಿಟ್ಟು ಇನ್ನುಳಿದವುಗಳಿಗೆ ಮತದ ಮುಖಾಂತರ ವಿಧಾನ ಪರಿಷತ್ ಸದಸ್ಯರು ಒಪ್ಪಿಗೆ ಸೂಚಿಸಲು ಅಧಿಕಾರವನ್ನು ಕೊಡಮಾಡಲಾಗಿತ್ತು.

 ಭಾರತದ ರಾಜ್ಯ ಕಾರ್ಯದರ್ಶಿಗಳಿಗೆ ಮದ್ರಾಸ್ ಹಾಗು ಬಾಂಬೆ ಪ್ರಾಂತಗಳ ಕಾರ್ಯನಿರ್ವಾಹಕ ಪರಿಷತ್ ಗಳ ಸಂಖ್ಯೆಯನ್ನು ೨ ರಿಂದ ೪ ಕ್ಕೆ ಏರಿಸುವ ಅಧಿಕಾರ ಕೊಡಲಾಯಿತು.

 ಭಾರತೀಯ ವ್ಯವಹಾರಗಳ ರಾಜ್ಯ ಕಾರ್ಯದರ್ಶಿಗಳ ಪರಿಷತ್ ಗೆ ಇಬ್ಬರು ಭಾರತೀಯರನ್ನು ನಾಮ ನಿರ್ದೇಶನ ಮಾಡಲಾಯಿತು.

 ಭಾರತದ ಗವರ್ನರ್ ಜೆನರಲ್ ಅವರಿಗೆ ತಮ್ಮ ಕಾರ್ಯನಿರ್ವಾಹಕ ಪರಿಷತ್ ಗೆ ಒಬ್ಬ ಭಾರತೀಯನನ್ನು ನೇಮಿಸಿಕೊಳ್ಳಲು ಅಧಿಕಾರ ಕೊಡಲಾಯಿತು.

ಇವನ್ನೂ ನೋಡಿ

 ಗವರ್ನಮೆಂಟ್ ಆ ಇಂಡಿಯಾ ಆಕ್ಟ್
 ಇಂಡಿಯನ್ ಕೌನ್ಸಿಲ್ಸ್ ಆಕ್ಟ್ ೧೮೬೧
 ಇಂಡಿಯನ್ ಕೌನ್ಸಿಲ್ಸ್ ಆಕ್ಟ್ ೧೮೯೨
 ಗವರ್ನಮೆಂಟ್ ಆ ಇಂಡಿಯಾ ಆಕ್ಟ್ ೧೯೧೯

ಬಾಹ್ಯ ಸಂಪರ್ಕಗಳು
 ಕಾನ್ಸ್ಟಿಟ್ಯುಯೆಂಟ್ ಅಸೆಂಬ್ಲಿಯ ಡಿಬೇಟ್ ಜಾಲ ತಾಣದ ಮಾಹಿತಿ ಪುಟ

ಉಲ್ಲೇಖಗಳು

ಕಾನೂನು
ಭಾರತದ ಇತಿಹಾಸ
ಭಾರತದಲ್ಲಿ ಬ್ರಿಟೀಷ್ ಆಳ್ವಿಕೆ
ಭಾರತ
೧೯೦೯
ವೇತನ ಆಯೋಗ

ಭಾರತ ಸರ್ಕಾರದಿಂದ ನಿಯೋಜನೆಗೊಳ್ಳುವ ಈ ಆಯೋಗವು ಕಾಲಕ್ಕನುಗುಣವಾಗಿ ಸರ್ಕಾರಿ ಕೆಲಸಗಾರರ ವೇತನ ಸ್ವರೂಪ ಬದಲಾವಣೆಗೆ ಶಿಫಾರಸ್ಸು ಮಾಡಲೆಂದೇ ರಚಿತವಾಗಿರುತ್ತದೆ. ಸ್ವತಂತ್ರ ಬಂದಾಗಿನಿಂದ ಇಲ್ಲಿಯವರೆವಿಗೂ ಏಳು ವೇತನ ಆಯೋಗಗಳನ್ನು ರಚಿಸಿ ಅವುಗಳಿಂದ ಸರ್ಕಾರಿ ಕೆಲಸಗಾರರ ವೇತನ ಕುರಿತಾಗಿ ಶಿಫಾರಸ್ಸು ಪಡೆಯಲಾಗಿದೆ. ಸರ್ಕಾರದ ನಾಗರೀಕ ಸೇವಾ ವಲಯಗಳು ಹಾಗು ದೇಶದ ಸೇನಾ ವಿಭಾಗಗಳಿಗೆ ವೇತನ ಆಯೋಗದ ಶಿಫಾರಸ್ಸು ಬಹು ಮುಖ್ಯವಾಗಿರುತ್ತದೆ. ವೇತನ ಆಯೋಗದ ಮುಖ್ಯ ಕಚೇರಿ ದೆಹಲಿಯಲ್ಲಿದ್ದು ಭಾರತ ಸರ್ಕಾರ ವೇತನ ಆಯೋಗವನ್ನು ರಚನೆ ಮಾಡುವ ಜವಾಬ್ದಾರಿ ಹಾಗು ಅಧಿಕಾರವನ್ನು ಹೊಂದಿದೆ. ವೇತನ ಆಯೋಗ ಅಸ್ತಿತ್ವದಲ್ಲಿರುವ ಅವಧಿ ಕೇವಲ ಹದಿನೆಂಟು ತಿಂಗಳುಗಳು ಮಾತ್ರ. ಆಯೋಗ ರಚನೆಯಾದಂದಿನಿಂದ ಹದಿನೆಂಟು ತಿಂಗಳುಗಳ ಒಳಗೆ ವೇತನ ಆಯೋಗವು ತನ್ನ ಸಂಪೂರ್ಣ ಶಿಫಾರಸ್ಸನ್ನು ಸರ್ಕಾರಕ್ಕೆ ಸಲ್ಲಿಸಬೇಕು.

ಮೊದಲನೇ ವೇತನ ಆಯೋಗ

ಭಾರತದಲ್ಲಿ ಮೊದಲ ಬಾರಿಗೆ ವೇತನ ಆಯೋಗವನ್ನು ೧೯೪೬ರ ಜನವರಿ ತಿಂಗಳಿನಲ್ಲಿ ರಚಿಸಲಾಯಿತು. ಬ್ರಿಟೀಷ್ ಸರ್ಕಾರ ಚಾಲ್ತಿಯಲ್ಲಿದ್ದಾಗ ರಚಿತವಾದ ಆಯೋಗ ಇದಾಗಿದ್ದು ಅದರ ಶಿಫಾರಸ್ಸು ವರದಿಗಳನ್ನು ೧೯೪೭ ರ ಮೇ ತಿಂಗಳಿನಲ್ಲಿ ಅಂದರೆ ಸ್ವಾತಂತ್ರ್ಯ ಬರುವ ಕೆಲವೇ ತಿಂಗಳುಗಳ ಮೊದಲು ಭಾರತದ ಮಧ್ಯಂತರ ಸರ್ಕಾರಕ್ಕೆ  ಸಲ್ಲಿಸಲಾಯಿತು.  ಆಗ ರಚಿತವಾಗಿದ್ದ ವೇತನ ಆಯೋಗಕ್ಕೆ ಛೇರ್ಮನ್ ಆಗಿದ್ದವರು ಶ್ರೀನಿವಾಸ ವರದಾಚಾರಿಯರ್. ಒಂಬತ್ತು ಸದಸ್ಯರನ್ನೊಳಗೊಂಡ ಮೊದಲ ವೇತನ ಆಯೋಗವನ್ನು ಬ್ರಿಟಿಷ್ ಸರ್ಕಾರ ನಾಗರೀಕ ಸೇವಾ ವಲಯಗಳಲ್ಲಿನ ಸರ್ಕಾರಿ ಕೆಲಸಗಾರರಿಗೆ ಕೊಡಮಾಡುವ ವೇತನ ಪರಿಷ್ಕರಿಸಲೆಂದೇ ರಚಿಸಲಾಗಿತ್ತು.

ಇವನ್ನೂ ನೋಡಿ

 ಆರನೇ ವೇತನ ಆಯೋಗದ ವರದಿ.
 ಕೇಂದ್ರ ಸರ್ಕಾರಿ ನೌಕರರಿಗೆ ಏಳನೇ ವೇತನ ಆಯೋಗದ ಸುದ್ದಿ ತಾಣ .

ಬಾಹ್ಯ ಸಂಪರ್ಕಗಳು
 ಏಳನೇ ವೇತನ ಆಯೋಗದ ಅಧೀಕೃತ ಜಾಲತಾಣ
 ಏಳನೇ ವೇತನ ಆಯೋಗದ ಇತ್ತೀಚಿನ ಸುದ್ದಿ ಮಾಹಿತಿ

ಉಲ್ಲೇಖಗಳು
ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರ

ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರ(ಈಗಿನ ನಾಗಠಾಣ ವಿಧಾನಸಭಾ ಕ್ಷೇತ್ರ)ವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ನಾಗಠಾಣ ಮತಕ್ಷೇತ್ರ(2018)ದಲ್ಲಿ 1,07,407 ಪುರುಷರು, 99,773 ಮಹಿಳೆಯರು ಸೇರಿ ಒಟ್ಟು 2,07,180 ಮತದಾರರಿದ್ದಾರೆ.

ಕ್ಷೇತ್ರದ ಇತಿಹಾಸ

ಪರಿಶಿಷ್ಟ ಜಾತಿ ಮೀಸಲು ಕ್ಷೇತ್ರವಾಗಿ ಗುರುತಿಸಿಕೊಂಡ ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರವು, ವಿಜಯಪುರ ಜಿಲ್ಲೆಯ ಒಂದು ಪ್ರಮುಖ ವಿಧಾನಸಭಾ ಕ್ಷೇತ್ರ. ವಿಜಯಪುರ-ಇಂಡಿ ರಸ್ತೆಯಲ್ಲಿ ಈ ಊರು ನೆಲೆಸಿದೆ. ಮಹಾರಾಷ್ಟ್ರ-ಕರ್ನಾಟಕ ಗಡಿಯಲ್ಲಿರುವುದರಿಂದ ಈ ಊರಿನ ಮೇಲೆ ಮರಾಠಿ ಪ್ರಭಾವ ಸಾಕಷ್ಟಿದೆ. ರಾಜ್ಯದಲ್ಲೇ ಹೆಚ್ಚು ವಿಸ್ತಾರವುಳ್ಳ ಎರಡನೇ ವಿಧಾನಸಭಾ ಕ್ಷೇತ್ರ ಎಂಬ ಹೆಗ್ಗಳಿಕೆ ಹೊಂದಿರುವ ನಾಗಠಾಣ ವಿಧಾನಸಭಾ ಕ್ಷೇತ್ರದ್ದು. ಮಾಜಿ ಶಾಸಕ ಆರ್‌.ಕೆ.ರಾಠೋಡ ಪಂಚಾಯಿತಿ ರಾಜಕಾರಣವನ್ನು ಮೆಟ್ಟಿಲಾಗಿಸಿಕೊಂಡು ವಿಧಾನಸಭೆಗೆ ಆಯ್ಕೆಯಾಗಿದ್ದರು. ಹೊರ್ತಿ ಜಿಪಂ ಕ್ಷೇತ್ರದ ಸದಸ್ಯರಾಗಿ ಆಯ್ಕೆಯಾಗಿದ್ದಲ್ಲದೆ ಅಧ್ಯಕ್ಷ ಸ್ಥಾನವನ್ನೂ ಅಲಂಕರಿಸಿದ್ದರು. 2004ರಲ್ಲಿ ಜನತಾದಳದಿಂದ ಬಳ್ಳೊಳ್ಳಿ ಮೀಸಲು ಕ್ಷೇತ್ರದ (ಈಗಿನ ನಾಗಠಾಣ) ಶಾಸಕರಾಗಿ ಆಯ್ಕೆಯಾಗಿದ್ದರು. 2004ರ ಮುಂಚೆ ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರವಾಗಿತ್ತು.1962ರಲ್ಲಿ ಬರಡೋಲ ವಿಧಾನಸಭಾ ಕ್ಷೇತ್ರವೆಂದು ನಾಮಕರಣಗೊಂಡಿತ್ತು. ಪರಿಶಿಷ್ಟ ಜಾತಿ ಮೀಸಲು ಕ್ಷೇತ್ರವಾದ ಈ ಕ್ಷೇತ್ರವನ್ನು 2013 ರಲ್ಲಿ ಕಾಂಗ್ರೆಸ್ ನ ಪ್ರೊ.ರಾಜು ಆಲಗೂರು ಪ್ರತಿನಿಧಿಸಿದ್ದರು.

ಕ್ಷೇತ್ರದ ವಿಶೇಷತೆ

 ರಾಜ್ಯದಲ್ಲೇ ಹೆಚ್ಚು ವಿಸ್ತಾರವುಳ್ಳ ಎರಡನೇ ವಿಧಾನಸಭಾ ಕ್ಷೇತ್ರ ಎಂಬ ಹೆಗ್ಗಳಿಕೆ ಹೊಂದಿರುವ ನಾಗಠಾಣ ವಿಧಾನಸಭಾ ಕ್ಷೇತ್ರದ್ದು.

 ವಿಜಯಪುರ ಜಿಲ್ಲೆಯಲ್ಲಿ ಪರಿಶಿಷ್ಟ ಜಾತಿ ಮೀಸಲು ಕ್ಷೇತ್ರವಾಗಿ ಗುರುತಿಸಿಕೊಂಡ ನಾಗಠಾಣ ವಿಧಾನಸಭಾ ಕ್ಷೇತ್ರ.

 ರಾಜು ಆಲಗೂರುರವರು ಕರ್ನಾಟಕ ಸಾಬೂನು ಮತ್ತು ಮಾರ್ಜಕ ಮಂಡಳಿ ಅಧ್ಯಕ್ಷ ಹಾಗೂ ಸಂಸದೀಯ ಕಾರ್ಯದರ್ಶಿಗಳಾಗಿರುವುದು ಈ ಕ್ಷೇತ್ರದ ವಿಶೇಷತೆಗಳಲ್ಲಿ ಒಂದು.

 ಜೆಟ್ಟೆಪ್ಪ ಕಬಾಡಿಯವರು ಇದೆ ಕ್ಷೇತ್ರದಿಂದ 4 ಬಾರಿ ಆಯ್ಕೆಯಾಗಿದ್ದಾರೆ. 

 ರಾಜು ಆಲಗೂರು, ಸಿದ್ಧಾರ್ಥ ಅರಕೇರಿ 2 ಬಾರಿ ಹಾಗೂ ರಮೇಶ ಜಿಗಜಿಣಗಿ 3 ಬಾರಿ ಆಯ್ಕೆಯಾಗಿದ್ದಾರೆ.

 ರಮೇಶ ಜಿಗಜಿಣಗಿಯವರು 1983ರಲ್ಲಿ ರಾಮಕೃಷ್ಣ ಹೆಗಡೆ ಸಂಪುಟದಲ್ಲಿ ಗೃಹ ಸಚಿವರಾಗಿ ಕಾರ್ಯ ನಿರ್ವಹಿಸಿದ್ದಾರೆ. ಅದರಂತೆ 1984 -85ರಲ್ಲಿ ಅಬಕಾರಿ ಖಾತೆ ರಾಜ್ಯ ಸಚಿವರಾಗಿ ,  1996-98ರಲ್ಲಿ ಜೆ.ಎಚ್.ಪಟೇಲ್ ಸಂಪುಟದಲ್ಲಿ ಸಮಾಜ ಕಲ್ಯಾಣ ಮತ್ತು ಕಂದಾಯ ಸಚಿವರಾಗಿ ಕಾರ್ಯ ನಿರ್ವಹಿಸಿದ್ದಾರೆ.

 ದೇವಾನಂದ ಚವ್ಹಾಣ, ಆರ್.ಕೆ.ರಾಠೋಡ ಮತ್ತು ಮನೋಹರ ಐನಾಪುರರವರು ಲಂಬಾಣಿ ಸಮುದಾಯಕ್ಕೆ ಸೇರಿದ ನಾಯಕರಾಗಿದ್ದಾರೆ.

ಜನಪ್ರತಿನಿಧಿಗಳ ವಿವರ

ಬಿಜಾಪುರ ಜಿಲ್ಲೆ
ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಬೂದು

ಬೂದು ಬಣ್ಣವು ಕಪ್ಪು ಮತ್ತು ಬಿಳಿ ಬಣ್ಣಗಳ ನಡುವಿನ ಮಧ್ಯಂತರ ಬಣ್ಣ. ಇದು ಒಂದು ತಟಸ್ಥ ಅಥವಾ ವರ್ಣರಹಿತ ಬಣ್ಣ, ಅಕ್ಷರಶಃ ಇದರ ಅರ್ಥ ಇದು "ಬಣ್ಣವಿಲ್ಲದ" ಬಣ್ಣವಾಗಿದೆ. ಇದು ಮೋಡದಿಂದ ಆವೃತವಾದ ಆಕಾಶ, ಬೂದಿ ಮತ್ತು ಸೀಸದ ಬಣ್ಣವಾಗಿದೆ. ಯೂರೋಪ್ ಮತ್ತು ಅಮೇರಿಕದಲ್ಲಿ, ಬೂದು ಬಣ್ಣವು ಅತ್ಯಂತ ಸಾಮಾನ್ಯವಾಗಿ ತಟಸ್ಥತೆ, ಅನುವರ್ತನೆ, ಬೇಸರ, ಅನಿಶ್ಚಿತತೆ, ವೃದ್ಧಾಪ್ಯ, ಉದಾಸೀನತೆ ಮತ್ತು ನಮ್ರತೆಯೊಂದಿಗೆ ಸಂಬಂಧಿಸಲಾದ ಬಣ್ಣವೆಂದು ಸಮೀಕ್ಷೆಗಳು ತೋರಿಸುತ್ತವೆ. ಕೇವಲ ಶೇಕಡ ಒಂದರಷ್ಟು ಪ್ರತಿಕ್ರಿಯೆಗಾರರು ಇದನ್ನು ತಮ್ಮ ನೆಚ್ಚಿನ ಬಣ್ಣವೆಂದು ಆಯ್ಕೆ ಮಾಡಿದರು.

ಮೋಡಗಳ ಶ್ವೇತತ್ವ ಅಥವಾ ಗಾಢತೆಯು ಅವುಗಳ ಆಳದ ಫಲನವಾಗಿದೆ. ಚಿಕ್ಕ, ತುಪ್ಪಳಂತಿರುವ ಬಿಳಿ ಮೋಡಗಳು ಬೇಸಿಗೆಯಲ್ಲಿ ಬಿಳಿ ಕಾಣುತ್ತವೆ ಏಕೆಂದರೆ ಅವುಗಳು ಹೊಂದಿರುವ ಅತಿ ಚಿಕ್ಕ ನೀರಿನ ಹನಿಗಳಿಂದ ಸೂರ್ಯನ ಬೆಳಕು ಚೆದುರಲ್ಪಡುತ್ತಿರುತ್ತದೆ, ಮತ್ತು ಆ ಬಿಳಿ ಬೆಳಕು ನೋಡುಗನ ಕಣ್ಣಿಗೆ ಬರುತ್ತದೆ. ಆದರೆ, ಮೋಡಗಳು ಹೆಚ್ಚು ದೊಡ್ಡ ಮತ್ತು ಹೆಚ್ಚು ದಪ್ಪವಾದಂತೆ, ಬಿಳಿ ಬೆಳಕು ಮೋಡದ ಮೂಲಕ ಭೇದಿಸಲಾರದು, ಮತ್ತು ಹಾಗಾಗಿ ಮೇಲಿನಿಂದ ಪ್ರತಿಫಲಿತವಾಗುತ್ತದೆ. ಚಂಡಮಾರುತದ ಅವಧಿಯಲ್ಲಿ ಮೋಡಗಳು ಅತ್ಯಂತ ಗಾಢ ಬೂದು ಬಣ್ಣದ್ದಾಗಿ ಕಾಣುತ್ತವೆ, ಆಗ ಅವು ೨೦,೦೦೦ ದಿಂದ ೩೦,೦೦೦ ಅಡಿಯಷ್ಟು ಎತ್ತರವಿರಬಹುದು.

ಒಬ್ಬ ವ್ಯಕ್ತಿಯ ಕೂದಲಿನ ಬಣ್ಣವು ಮೆಲನಿನ್ ವರ್ಣದ್ರವ್ಯದಿಂದ ಸೃಷ್ಟಿಯಾಗುತ್ತದೆ. ಮೆಲನಿನ್ ಸ್ವತಃ ಮೆಲನೋಸೈಟ್ ಎಂಬ ಒಂದು ವಿಶೇಷ ಜೀವಕೋಶದ ಉತ್ಪನ್ನವಾಗಿದೆ. ಇದು ಪ್ರತಿ ಕೂದಲು ಕೋಶಕದಲ್ಲಿ ಕಂಡುಬರುತ್ತದೆ. ಇದರಿಂದಲೇ ಕೂದಲುಗಳು ಬೆಳೆಯುತ್ತವೆ. ಕೂದಲು ಬೆಳೆದಂತೆ, ಮೆಲನೋಸೈಟ್ ಕೂದಲು ಕೋಶಗಳೊಳಗೆ ಮೆಲನಿನ್ ಅನ್ನು ಚುಚ್ಚುತ್ತದೆ. ಕೂದಲು ಕೋಶಗಳು ಕೆರಟಿನ್ ಪ್ರೋಟೀನ್ ಅನ್ನು ಹೊಂದಿರುತ್ತದೆ ಮತ್ತು ನಮ್ಮ ಕೂದಲು, ಚರ್ಮ ಮತ್ತು ಉಗುರುಗಳನ್ನು ರಚಿಸುತ್ತದೆ. ಮೆಲನೋಸೈಟ್‍ಗಳು ಕೂದಲು ಕೋಶಕಗಳೊಳಗೆ ಮೆಲನಿನ್ ಅನ್ನು ಚುಚ್ಚುವದನ್ನು ಮುಂದುವರಿಸಿದ ತನಕ, ಕೂದಲು ತನ್ನ ಮೂಲ ಬಣ್ಣವನ್ನು ಉಳಿಸಿಕೊಳ್ಳುತ್ತದೆ. ಆದರೆ ವ್ಯಕ್ತಿಯಿಂದ ವ್ಯಕ್ತಿಗೆ ಬದಲಾಗುವ ಒಂದು ನಿರ್ದಿಷ್ಟ ವಯಸ್ಸಿನಲ್ಲಿ, ಒಳಚುಚ್ಚಲ್ಪಡುವ ಮೆಲನಿನ್‍ನ ಪ್ರಮಾಣವು ಕಡಿಮೆಯಾಗುತ್ತದೆ ಮತ್ತು ಅಂತಿಮವಾಗಿ ನಿಂತುಹೋಗುತ್ತದೆ. ವರ್ಣದ್ರವ್ಯವಿರದ ಕೂದಲು ಬೂದು ಬಣ್ಣ ಮತ್ತು ಅಂತಿಮವಾಗಿ ಬಿಳಿ ಬಣ್ಣಕ್ಕೆ ತಿರುಗುತ್ತದೆ.

ಶತಮಾನಗಳಿಂದ, ಕಲಾವಿದರು ಸಾಂಪ್ರದಾಯಿಕವಾಗಿ ಕಪ್ಪು ಮತ್ತು ಬಿಳಿ ಬಣ್ಣಗಳನ್ನು ವಿವಿಧ ಅನುಪಾತಗಳಲ್ಲಿ ಮಿಶ್ರಣಮಾಡಿ ಬೂದು ಬಣ್ಣವನ್ನು ಸೃಷ್ಟಿಸಿದ್ದಾರೆ. ಹೆಚ್ಚು ಬೆಚ್ಚಗಿನ ಬೂದು ಬಣ್ಣವನ್ನು ರೂಪಿಸಲು ಅವರು ಸ್ವಲ್ಪ ಕೆಂಪು ಬಣ್ಣವನ್ನು ಸೇರಿಸಿದರು, ಅಥವಾ ಹೆಚ್ಚು ಶಾಂತವಾದ ಬೂದು ಬಣ್ಣವನ್ನು ರೂಪಿಸಲು ಸ್ವಲ್ಪ ನೀಲಿ ಬಣ್ಣವನ್ನು ಸೇರಿಸಿದರು. ಕಲಾವಿದರು ಎರಡು ಪೂರಕ ಬಣ್ಣಗಳನ್ನು ಮಿಶ್ರಣಮಾಡಿಯೂ ಬೂದು ಬಣ್ಣವನ್ನು ಸೃಷ್ಟಿಸಬಲ್ಲವರಾಗಿದ್ದರು, ಉದಾಹರಣೆಗೆ ಕಿತ್ತಳೆ ಮತ್ತು ನೀಲಿ.

ಉಲ್ಲೇಖಗಳು

ಬಣ್ಣಗಳು
ಕಪ್ಪ

ಕಪ್ಪ ಎಂದರೆ ಗೌರವದ ಸಂಕೇತವಾಗಿ, ಅಥವಾ ಹಲವುವೇಳೆ ಐತಿಹಾಸಿಕ ಸಂದರ್ಭಗಳಲ್ಲಿ ಸಾಮಾನ್ಯವಾಗಿದ್ದ ಶರಣಾಗತಿ ಅಥವಾ ಸ್ವಾಮಿನಿಷ್ಠೆಯ ಸಂಕೇತವಾಗಿ ಹಲವುವೇಳೆ ವಸ್ತು ರೂಪದಲ್ಲಿ ಒಂದು ಪಕ್ಷವು ಮತ್ತೊಂದು ಪಕ್ಷಕ್ಕೆ ನೀಡುವ ಸಂಪತ್ತು. ವಿವಿಧ ಪ್ರಾಚೀನ ರಾಜ್ಯಗಳು ಒಂದು ರಾಜ್ಯವನ್ನು ಜಯಿಸಿದಾಗ ಅಥವಾ ಜಯಿಸುತ್ತೇವೆಂದು ಬೆದರಿಸಿದಾಗ ಅಲ್ಲಿಯ ಆಡಳಿತಗಾರರಿಂದ ಕಪ್ಪವನ್ನು ವಸೂಲು ಮಾಡಿಕೊಳ್ಳುತ್ತಿದ್ದವು. ಮೈತ್ರಿಗಳ ವಿಷಯದಲ್ಲಿ, ಕಿರಿಯ ಪಕ್ಷಗಳು ಹೆಚ್ಚು ಪ್ರಬಲ ಪಕ್ಷಗಳಿಗೆ ಸ್ವಾಮಿನಿಷ್ಠೆಯ ಸಂಕೇತವಾಗಿ ಮತ್ತು ಹಲವುವೇಳೆ ಎರಡೂ ಪಕ್ಷಗಳಿಗೆ ಪ್ರಯೋಜನಕಾರಿಯಾದ ಯೋಜನೆಗಳಿಗೆ ಧನಸಹಾಯ ಒದಗಿಸಲು ಕಪ್ಪವನ್ನು ನೀಡಬಹುದು. "ಕಪ್ಪ" ಎಂದು ಕರೆಸಿಕೊಳ್ಳಲು ಸ್ವೀಕರಿಸುವವನಿಗೆ ರಾಜಕೀಯ ಶರಣಾಗತಿಯ ಪಾವತಿಸುವವನಿಂದ ಮಾನ್ಯತೆಯು ಸಾಮಾನ್ಯವಾಗಿ ಬೇಕಾಗುತ್ತದೆ; ನಂತರದ ರೋಮನ್ ಮತ್ತು ಬೈಜ಼ಂಟೈನ್ ಸಾಮ್ರಾಜ್ಯಗಳು ಅನಾಗರಿಕ ಜನರಿಗೆ ಅವರು ಸಾಮ್ರಾಜ್ಯಶಾಹಿ ಪ್ರದೇಶವನ್ನು ಆಕ್ರಮಿಸದಂತೆ ತಡೆಯಲು ಪಾವತಿಸುತ್ತಿದ್ದ ದೊಡ್ಡ ಮೊತ್ತಗಳು, ಮೂಲಭೂತವಾಗಿ ರಕ್ಷಣೆ ಹಣವನ್ನು ಸಾಮಾನ್ಯವಾಗಿ "ಕಪ್ಪ" ಎಂದು ಕರೆಯಲಾಗುತ್ತಿರಲಿಲ್ಲ ಏಕೆಂದರೆ ಸಾಮ್ರಾಜ್ಯವು ಯಾವುದೇ ಕೀಳಾದ ರಾಜಕೀಯ ಸ್ಥಾನಮಾನವನ್ನು ಸ್ವೀಕರಿಸುತ್ತಿರಲಿಲ್ಲ.

ಪ್ರಾಚೀನ ಪರ್ಷಿಯನ್ ಆಕೀಮಿನಿಡ್ ಸಾಮ್ರಾಜ್ಯವು ಪ್ರಾಚೀನ ಕಪ್ಪ ಸಾಮ್ರಾಜ್ಯದ ಒಂದು ಉದಾಹರಣೆಯಾಗಿದೆ; ಇದು ತನ್ನ ಪರ್ಷಿಯನ್ ಅಲ್ಲದ ಪ್ರಜೆಗಳ ಮೇಲೆ ಚಿನ್ನ, ಐಷಾರಾಮಿ ಸರಕುಗಳು, ಪ್ರಾಣಿಗಳು, ಸೈನಿಕರು ಅಥವಾ ಆಳುಗಳಿರಬಹುದಾದ ಕಪ್ಪದ ನಿಯತ ಪಾವತಿಯನ್ನು ಬಿಟ್ಟು ತುಲನಾತ್ಮಕವಾಗಿ ಕಡಿಮೆ ಬೇಡಿಕೆಗಳನ್ನು ಇಟ್ಟಿತ್ತು. ಆದರೆ ಪಾವತಿಗಳನ್ನು ಮಾಡುವುದರಲ್ಲಿ ವಿಫಲವಾದರೆ ಪರಿಣಾಮಗಳು ಘೋರವಾಗಿರುತ್ತಿದ್ದವು. ಪರ್ಸೆಪೋಲಿಸ್‍ನಲ್ಲಿನ ಉಬ್ಬು ಶಿಲ್ಪಗಳು ವಿವಿಧ ಪ್ರಕಾರಗಳ ಕಪ್ಪವನ್ನು ಹೊತ್ತ ಚಿತ್ರಗಳ ಮೆರವಣಿಗೆಗಳನ್ನು ತೋರಿಸುತ್ತವೆ.

ರಷ್ಯಾದ ಮಧ್ಯಯುಗದ ಮಾಂಗೋಲ್ ಅರಸರು ಕೂಡ ರಷ್ಯಾದ ರಾಜ್ಯಗಳಿಂದ ಕೇವಲ ಕಪ್ಪವನ್ನು ನಿರೀಕ್ಷಿಸುತ್ತಿದ್ದರು. ಈ ರಾಜ್ಯಗಳು ತಮ್ಮ ಆಳ್ವಿಕೆ ತಾವೇ ನಡೆಸುವುದನ್ನು ಮುಂದುವರಿಸುತ್ತಿದ್ದವು. ಏಥನ್ಸ್ ಡೀಲಿಯನ್ ಕೂಟದ ಇತರ ನಗರಗಳಿಂದ ಕಪ್ಪ ಪಡೆಯುತ್ತಿತ್ತು. ಅಸ್ಸಿರಿಯಾ, ಬ್ಯಾಬಿಲಾನ್, ಕಾರ್ಥೇಜ್ ಮತ್ತು ರೋಮ್ ಸಾಮ್ರಾಜ್ಯಗಳು ತಮ್ಮ ಪ್ರಾಂತ್ಯಗಳು ಮತ್ತು ಪ್ರಜಾ ರಾಜ್ಯಗಳಿಂದ ಕಪ್ಪವನ್ನು ವಸೂಲು ಮಾಡುತ್ತಿದ್ದವು. ಪ್ರಾಚೀನ ಚೀನಾವು ಜಪಾನ್, ಕೊರಿಯಾ, ವಿಯೆಟ್ನಾಮ್, ಕಂಬೋಡಿಯಾ, ಬಾರ್ನಿಯೊ, ಇಂಡೊನೇಷ್ಯಾ, ಶ್ರೀಲಂಕಾ, ನೇಪಾಳ, ಮಾಯನ್ಮಾರ್ ಮತ್ತು ಮಧ್ಯ ಏಷ್ಯಾದಂತಹ ವಿವಿಧ ರಾಜ್ಯಗಳಿಂದ ಕಪ್ಪವನ್ನು ಪಡೆಯುತ್ತಿತ್ತು. ಆಜ಼್ಟೆಕ್ ಸಾಮ್ರಾಜ್ಯವು ಮತ್ತೊಂದು ಉದಾಹರಣೆಯಾಗಿದೆ. ಯುದ್ಧ ಮಾಡುವ ಉದ್ದೇಶಕ್ಕಾಗಿ ರೋಮನ್ ಗಣರಾಜ್ಯವು ಪ್ರಮಾಣಾನುಗುಣವಾದ ಆಸ್ತಿ ತೆರಿಗೆಗಳಿಗೆ ಸಮಾನವಾದ ಪಾವತಿಗಳ ರೂಪದಲ್ಲಿ ಕಪ್ಪವನ್ನು ವಸೂಲು ಮಾಡಿಕೊಳ್ಳುತ್ತಿತ್ತು.

ಉಲ್ಲೇಖಗಳು

ಅಂತರರಾಷ್ಟ್ರೀಯ ಸಂಬಂಧಗಳು
ಲಚ್ಚು ಮಹಾರಾಜ್

ಲಕ್ಷ್ಮಿ ನಾರಾಯಣ್ ಸಿಂಗ್ (16 ಅಕ್ಟೋಬರ್ 1944 - 28 ಜುಲೈ 2016),ಲಚ್ಚು ಮಹಾರಾಜ್  ,ಬೆನಾರಸ್ ಘರಾನಾ ಶೈಲಿಯ ಭಾರತೀಯ ತಬಲಾ ವಾದಕ . ಮಹಾರಾಜ್ 16 ಅಕ್ಟೋಬರ್ 1944 ರಂದು ವೌಸ್ದೇವ್ ನಾರಾಯಣ ಸಿಂಗ್ಗೆ ಜನಿಸಿದರು.ಅವರ ಸಹೋದರಿ ನಿರ್ಮಲಾ ನಟ ಗೋವಿಂದ ತಾಯಿ. ಅವರು ಫ್ರೆಂಚ್ ಮಹಿಳೆ ತೇನಾರನ್ನು ಮದುವೆಯಾದರು, ಮತ್ತು ಅವರಿಗೆ ನರಾಯಣಿ ಎಂಬ ಪುತ್ರಿ ಇದ್ದರು . ಪ್ರಪಂಚದಾದ್ಯಂತ ಅವರ ವೃತ್ತಿಪರ ತಬಲಾ ಪ್ರದರ್ಶನಗಳ ಜೊತೆಗೆ, ಅವರು ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು.ಅವರು ಪದ್ಮಶ್ರೀ ಪ್ರಶಸ್ತಿಗೆ  ನಾಮನಿರ್ದೇಶನಗೊಂಡರು, ಆದರೆ ಅದನ್ನು ಒಪ್ಪಿಕೊಳ್ಳಲು ನಿರಾಕರಿಸಿದರು. ಅವರು ಪ್ರೇಕ್ಷಕರ ಮೆಚ್ಚುಗೆಯನ್ನು ಸಾಕಷ್ಟು ಗೌರವಾನ್ವಿತ ಎಂದು  ಭಾವಿಸಿದ್ದರು.ವಿಶ್ವದಾದ್ಯಂತ ವೃತ್ತಿಪರ ಪ್ರದರ್ಶನಗಳಲ್ಲದೆ, ಹಲವು ಬಾಲಿವುಡ್ ಸಿನೆಮಾಗಳ ಸಂಗೀತಕ್ಕೂ ಅವರು ತಬಲಾ ನುಡಿಸಿದ್ದರು.

ಗೌರವ
ಗೂಗಲ್ ಸಂಗೀತಗಾರನಿಗೆ 74 ನೇ ಜನ್ಮ ವಾರ್ಷಿಕೋತ್ಸವದಂದು ಡೂಡ್ಲ್ ಅರ್ಪಿಸಿ ಗೌರವಿಸಿತು.

ನಿಧನ 
72 ನೆ ವಯಸ್ಸಿನಲ್ಲಿ ವಾರಣಾಸಿಯಲ್ಲಿ ನಿಧನ ಹೊಂದಿದರು .

ಉಲ್ಲೇಖ 

ತಬಲಾ ವಾದಕ
ಕೇಶವಾನಂದ ಭಾರತಿ ಹಾಗೂ ಕೇರಳ ಸರ್ಕಾರ



ಹಿನ್ನೆಲೆ

೧೯೭೦ರ ಫೆಬ್ರವರಿ ತಿಂಗಳಿನಲ್ಲಿ ಕೇರಳ ರಾಜ್ಯ ಸರ್ಕಾರ ಭೂಸುಧಾರಣೆ ಕಾಯ್ದೆ ಅನುಸಾರ ಕಾಸರಗೋಡಿನ ಬಳಿಯಿರುವ ಎಡನೀರು ಮಠಕ್ಕೆ ಸೇರಿದ ಆಸ್ತಿಗಳ ಸ್ವಾಧೀನ ಕುರಿತು ನೋಟೀಸು ಜಾರಿ ಮಾಡುತ್ತದೆ. ಕೇರಳ ರಾಜ್ಯ ಸರ್ಕಾರದ ಭೂಸುಧಾರಣೆ  ಕುರಿತು ಮಠದ ಸ್ವಾಮೀಜಿಗಳಾದ ಸ್ವಾಮಿ ಕೇಶವಾನಂದ ಭಾರತಿಯವರು ನ್ಯಾಯವಾದಿಗಳಾದ ನಾನಾಭೋಯ್ ಫಾಲ್ಕಿವಾಲಾ ಅವರ ಸಲಹೆಯ ಮೇರೆಗೆ ಭಾರತದ ಸಂವಿಧಾನದ ಆರ್ಟಿಕಲ್ ೨೬ರ ಅನುಸಾರ ಭಾರತದ ಸರ್ವೋಚ್ಛ ನ್ಯಾಯಾಲಯದಲ್ಲಿ ಕೇಸು ಧಾಖಲಿಸುತ್ತಾರೆ.ದೇಶದ ನಾಗರೀಕರು ಆಸ್ತಿ ಹೊಂದುವುದು ಮೂಲಭೂತ ಹಕ್ಕೋ ಅಲ್ಲವೋ ಎನ್ನುವುದು ಈ ಕೇಸಿನ ಮುಖ್ಯ ವಸ್ತುವಾಗುತ್ತದೆ. ಹಾಗು ಮೂಲಭೂತ ಹಕ್ಕುಗಳ ಮಾನ್ಯತೆ ಬಗ್ಗೆ ವಿಸ್ಮೃತ ಚರ್ಚೆಗೆ ಈ ಕೇಸು ನಾಂದಿಯಾಗುತ್ತದೆ. ಈ ಕೇಸಿನ ಕುರಿತಾಗಿ ನ್ಯಾಯಾಲಯದಲ್ಲಿ ಬರೋಬ್ಬರಿ ೬೮ ದಿನಗಳ ಕಾಲ ವಾದ ಪ್ರತಿವಾದಗಳು ನಡೆಯುತ್ತವೆ. ೧೯೭೨ರ ಅಕ್ಟೋಬರ್ ೩೧ ರಂದು ಆರಂಭವಾದ ವಾದ ಪ್ರತಿವಾದಗಳು ೧೯೭೩ರ ಮಾರ್ಚ್ ೨೩ ಸಮಾಪ್ತಿಯಾಗುತ್ತವೆ. ಈ ಕೇಸಿನ ಕುರಿತಾಗಿ ಬಂದ ತೀರ್ಪು ಭಾರತದ ನ್ಯಾಯಾಂಗ ವ್ಯವಸ್ಥೆಯಲ್ಲಿ ಹಾಗು ಭಾರತದ ಸಂವಿಧಾನದ ಕುರಿತಾದ ಮಹತ್ತರ ಮೈಲಿಗಲ್ಲಾಗಿದೆ.

ಪ್ರಕರಣದ ತೀರ್ಪು
ಭಾರತದ ಸರ್ವೋಚ್ಛ ನ್ಯಾಯಾಲಯ ಈ ಕೇಸನ್ನು ಆ ಹಿಂದೆ ತೀರ್ಪಿತ್ತಿದ್ದ ಗೋಲಕ್ ನಾಥ್ ವೆರ್ಸಸ್ ಪಂಜಾಬ್ ರಾಜ್ಯ ಸರ್ಕಾರ(೧೯೬೭) ದ ಕೇಸಿನ ತೀರ್ಪಿನ ನೆಲೆಗಟ್ಟಿನಲ್ಲಿ ಹಾಗು ೨೪, ೨೫, ೨೯ನೇ ಸಾಂವಿಧಾನಿಕ ತಿದ್ದುಪಡಿಗಳನ್ನು ಗಮನದಲ್ಲಿಟ್ಟುಕೊಂಡು ಪರಿಶೀಲಿಸುತ್ತದೆ. ಭಾರತದ ನ್ಯಾಯಾಂಗ ವ್ಯವಸ್ಥೆಯಲ್ಲಿ ಅತೀ ದೊಡ್ಡದು ಎನ್ನಬಹುದಾದಷ್ಟು ಅಂದರೆ ಹದಿಮೂರು ಜನ ನ್ಯಾಯಾಧೀಶರಿದ್ದ ಸಾಂವಿಧಾನಿಕ ನ್ಯಾಯಪೀಠ ಈ ಕೇಸನ್ನು ಕೂಲಂಕುಷವಾಗಿ ಪರಿಶೀಲಿಸಿ ಹನ್ನೊಂದು ವಿವಿಧ ತೀರ್ಪುಗಳನ್ನು ಕೊಡುತ್ತದೆ, ಅದರಲ್ಲಿ ಕೆಲವು ತೀರ್ಪುಗಳು ಒಪ್ಪಿತವಾದರೆ ಇನ್ನು ಕೆಲವು ಒಪ್ಪಿತವಾಗದೆ ಉಳಿಯುತ್ತವೆ. ಗೋಲಕ್ ನಾಥರ ಹಾಗೂ ಕೇಶವಾನಂದ ಭಾರತಿ ಇಬ್ಬರ ಕೇಸುಗಳನ್ನು ವಹಿಸಿಕೊಂಡು ಆಯಾ ರಾಜ್ಯ ಸರ್ಕಾರಗಳ ವಿರುದ್ಧ ವಾದಿಸಿದ ವಕೀಲರು ನಾನಾಭೋಯ್ ಫಾಲ್ಕಿವಾಲ. ಫಾಲಿ ನಾರಿಮನ್ ಅವರ ನೇತೃತ್ವದಲ್ಲಿ ಫಾಲ್ಕಿವಾಲ ವಾದಿಸುತ್ತಿದ್ದರು.

ತೀರ್ಪಿನ ಪ್ರಾಮುಖ್ಯತೆ
ಭಾರತದ ನಾಗರೀಕರು ಆಸ್ತಿ ಹೊಂದುವುದು ಮೂಲಭೂತ ಅಂಶವೋ ಅಲ್ಲವೋ ಎಂಬುವುದೇ ಕೇಸಿನ ಮುಖ್ಯ ಅಂಶವಾಗಿತ್ತು.ಭಾರತದ ಸರ್ವೋಚ್ಚ ನ್ಯಾಯಾಲಯ ಸಾಂವಿಧಾನಿಕ ತಿದ್ದುಪಡಿಗಳು ಶಾಸಕಾಂಗದ ಸಭೆಗಳಲ್ಲಿ ಚರ್ಚಿತವಾಗಿ ಉಂಟಾಗಿದ್ದರೂ ಸಂವಿಧಾನದ ಮೂಲ ಆಶಯಕ್ಕೆ ಧಕ್ಕೆಯಾಗದಂತೆ ಇರಬೇಕು ಎಂದು ಅಭಿಪ್ರಾಯ ಪಟ್ಟಿತು. ಅಷ್ಟೇ ಅಲ್ಲದೆ ಪರಿಚ್ಛೇದ (ಶೆಡ್ಯೂಲ್) ೯ ರಲ್ಲಿ ಶಾಸಕಾಂಗದಲ್ಲಿ ನಿರ್ಣಯಿಸಲಾದ ಸಾಂವಿಧಾನಿಕ ತಿದ್ದುಪಡಿಗಳು ನ್ಯಾಯಿಕ ಸಮಿತಿಗಳಿಂದ ಅಧ್ಯಯನಕ್ಕೊಳಪಟ್ಟು ಅನಂತರ ತಿದ್ದುಪಡಿಗೊಳ್ಳುವಂತೆಯೂ ಮುಂದಿನ ಸಾಂವಿಧಾನಿಕ ತಿದ್ದುಪಡಿಗಳಿಗೆ ಹೊಸ ಮಾರ್ಗಸೂಚಿ ಜಾರಿ ಮಾಡಿತು. ಭಾರತದ ಸಂಸತ್ತು ಪೂರ್ಣ ಮತದೊಂದಿಗೆ ಯಾವುದೇ ತಿದ್ದುಪಡಿಯನ್ನು ಅಂಗೀಕರಿಸಿದ್ದಾಗ್ಯೂ ಮುನ್ನಡೆಯುವ ತಿದ್ದುಪಡಿಯಲ್ಲಿ ಸಾಂವಿಧಾನಿಕ ಲೋಪ ದೋಷಗಳಿದ್ದರೆ ಅದನ್ನು ನ್ಯಾಯಿಕವಾಗಿ ತಿರಸ್ಕರಿಸಬಹುದು ಎನ್ನುವ ತೀರ್ಪು ಭಾರತೀಯ ಕಾನೂನು ವಲಯದಲ್ಲಿ ವಿಶೇಷ ಸ್ಥಾನ ಪಡೆಯಿತು.

ಈಗಲೂ ಭಾರತೀಯ ವಕೀಲಿ ಪದವಿ ಪಡೆಯುವ ವಿದ್ಯಾರ್ಥಿಗಳು ಅಭ್ಯಸಿಸುವ ಬಹು ಮುಖ್ಯವಾದ ಕೇಸುಗಳಲ್ಲಿ ಕೇಶವಾನಂದ ಭಾರತಿ ಹಾಗೂ ಕೇರಳ ಸರ್ಕಾರದ ಕೇಸು ಅಗ್ರಗಣ್ಯವಾಗಿದೆ.

ಉಲ್ಲೇಖಗಳು 

ಕಾನೂನು
ಭಾರತದ ಸಂವಿಧಾನ
ಮೂಲಭೂತ ಹಕ್ಕುಗಳು
ತ್ರಿದೋಷ

ಆಯುರ್ವೇದದ ಪ್ರಕಾರ, ದೋಷವು ಒಬ್ಬ ವ್ಯಕ್ತಿಯ ದೇಹದಲ್ಲಿರುವ ಮೂರು ವಸ್ತುಗಳಲ್ಲಿ ಒಂದು. ಇಪ್ಪತ್ತನೇ ಶತಮಾನದ ಸಾಹಿತ್ಯದಿಂದ ಆರಂಭಗೊಂಡು, ಈ ಕಲ್ಪನೆಯನ್ನು ತ್ರಿದೋಷೋಪದೇಶ ಎಂದು ಕರೆಯಲಾಗುತ್ತಿದೆ. ಅಧಿಕೃತ ಆಯುರ್ವೇದ ಶಾಸ್ತ್ರಗ್ರಂಥಗಳು ಶರೀರದಲ್ಲಿ ಈ ಮೂರು ವಸ್ತುಗಳ ಪ್ರಮಾಣ ಮತ್ತು ಗುಣಮಟ್ಟಗಳು ಹೇಗೆ ಋತುಗಳು, ದಿನದ ಸಮಯ, ಆಹಾರ ಮತ್ತು ಹಲವು ಇತರ ಅಂಶಗಳ ಪ್ರಕಾರ ಏರಿಳಿಯುತ್ತವೆ ಎಂದು ವಿವರಿಸುತ್ತವೆ. ವಾತ, ಪಿತ್ತ ಮತ್ತು ಕಫ ಎಂದು ಕರೆಯಲ್ಪಡುವ ಮೂರು ಮೂಲಭೂತ ಶಾರೀರಿಕ ದೋಷಗಳ ನಡುವೆ ಸಮತೋಲನವಿದ್ದಾಗ ಆರೋಗ್ಯವಿರುತ್ತದೆ ಎಂಬ ಸಿದ್ಧಾಂತವು ಆಯುರ್ವೇದಿಕ ಔಷಧಶಾಸ್ತ್ರದ ಕೇಂದ್ರ ಪರಿಕಲ್ಪನೆಯಾಗಿದೆ.

ವಾತ ದೋಷವು ಶುಷ್ಕ, ತಂಪು, ಬೆಳಕು, ನಿಮಿಷ ಮತ್ತು ಚಲನೆಯ ಗುಣಲಕ್ಷಣಗಳನ್ನು ಹೊಂದಿರುತ್ತದೆ. ಶರೀರದಲ್ಲಿನ ಎಲ ಚಲನೆಯು ವಾತದ ಗುಣಲಕ್ಷಣಗಳಿಂದ ಇರುತ್ತದೆ. ನೋವು ಅವ್ಯವಸ್ಥಿತ ವಾತದ ವಿಶಿಷ್ಟ ಗುಣಲಕ್ಷಣವಾಗಿದೆ. ಸಮತೋಲ ತಪ್ಪಿದ ವಾತಕ್ಕೆ ಸಂಬಂಧಿಸಿದ ಕೆಲವು ರೋಗಗಳೆಂದರೆ ವಾಯು ತುಂಬಿರುವಿಕೆ, ಸಂಧಿವಾತ, ವಾಯುನೋವು, ಇತ್ಯಾದಿ. ವಾತವನ್ನು ಗಾಳಿ ಎಂದು ವ್ಯಾಖ್ಯಾನಿಸಬಾರದು.

ಪಿತ್ತವು ಚಯಾಪಚಯ ಕ್ರಿಯೆಯನ್ನು ಪ್ರತಿನಿಧಿಸುತ್ತದೆ; ಉಷ್ಣ, ತೇವವಾದದ್ದು, ದ್ರವ, ತೀಕ್ಷ್ಣ ಮತ್ತು ಹುಳಿ ಇದರ ಗುಣಲಕ್ಷಣಗಳಾಗಿವೆ. ಉಷ್ಣ ಇದರ ಮುಖ್ಯ ಗುಣವಾಗಿದೆ. ಇದು ಜೀರ್ಣಕ್ರಿಯೆಯನ್ನು ನಿರ್ದೇಶಿಸಲು ಮತ್ತು ಚಯಾಪಚಯವನ್ನು ವರ್ಧಿಸಲು ಪಿತ್ತರಸವನ್ನು ಬಳಸುವ ಶಕ್ತಿ ತತ್ವವಾಗಿದೆ. ದೇಹದ ಉಷ್ಣ ಅಥವಾ ಸುಡುವ ಸಂವೇದನೆ ಮತ್ತು ಕೆಂಪುತನ ಇದರ ಪ್ರಾಥಮಿಕ ಗುಣಲಕ್ಷಣಗಳಾಗಿವೆ.

ಕಫವು ನೀರಿನಂಥ ಅಂಶವಾಗಿದೆ. ಭಾರತ್ವ, ತಂಪು, ಮೃದುತ್ವ, ನಿಧಾನ, ಎರೆ ಸವರಿಕೆ ಮತ್ತು ಪೋಷಕಾಂಶಗಳ ವಾಹಕವಾಗಿರುವುದು ಇದರ ಗುಣಲಕ್ಷಣವಾಗಿವೆ. ಇದು ಶರೀರದ ಪೋಷಕ ಘಟಕವಾಗಿದೆ. ಎಲ್ಲ ಮೃದು ಅಂಗಗಳು ಕಫದಿಂದ ಮಾಡಲ್ಪಟ್ಟಿವೆ ಮತ್ತು ಇದು ಪೋಷಣೆ ಮತ್ತು ಎರೆ ಸವರಿಕೆಯ ಜೊತೆಗೆ ರುಚಿಯ ಗ್ರಹಿಕೆಯಲ್ಲಿ ಮಹತ್ವದ ಪಾತ್ರವಹಿಸುತ್ತದೆ.

ದೋಷಗಳು ಭೌತಿಕ ಶರೀರವನ್ನು ಸೃಷ್ಟಿಸುವ ಶಕ್ತಿಗಳಾಗಿವೆ. ಇವು ಬೆಳವಣಿಗೆ ಮತ್ತು ವಯಸ್ಸಾಗುವಿಕೆ, ಆರೋಗ್ಯ ಮತ್ತು ರೋಗದ ಪರಿಸ್ಥಿತಿಗಳನ್ನು ತೀರ್ಮಾನಿಸುತ್ತವೆ. ಸಾಮಾನ್ಯವಾಗಿ, ಮೂರು ದೋಷಗಳಲ್ಲಿ ಒಂದು ದೋಷವು ಪ್ರಬಲವಾಗಿರುತ್ತದೆ ಮತ್ತು ಒಬ್ಬರ ದೇಹ ಪ್ರಕೃತಿ ಅಥವಾ ಮನಸ್ಸು-ದೇಹದ ಬಗೆಯನ್ನು ತೀರ್ಮಾನಿಸುತ್ತದೆ. ವ್ಯಕ್ತಿಗತ ರೂಢಿಗಳು, ಭಾವನಾತ್ಮಕ ಪ್ರತಿಕ್ರಿಯೆಗಳು ಮತ್ತು ದೇಹದ ಬಗೆಯನ್ನು ತಿಳಿದುಕೊಂಡು, ಅಭ್ಯಾಸಿಗಳು ಅದರ ಅನುಸಾರವಾಗಿ ತಮ್ಮ ಯೋಗದ ಅಭ್ಯಾಸವನ್ನು ಹೊಂದಿಸಿಕೊಳ್ಳಬಹುದು. ಇದೇ ತತ್ವವು ಆಯುರ್ವೇದ ಚಿಕಿತ್ಸೆಗಳಿಗೆ ಅನ್ವಯಯಿಸುತ್ತದೆ.

ಉಲ್ಲೇಖಗಳು

ಆಯುರ್ವೇದ
ಶ್ಲೇಷ್ಮ

ಶ್ಲೇಷ್ಮವು ಸಸ್ತನಿಗಳ ಲೋಳೆಪೊರೆಗಳಿಂದ ಸ್ರವಿಸಲ್ಪಟ್ಟ ಒಂದು ದ್ರವ. ಇದರ ವ್ಯಾಖ್ಯಾನವು ಉಸಿರಾಟದ ವ್ಯವಸ್ಥೆಯಿಂದ ಉತ್ಪಾದಿಸಲ್ಪಟ್ಟ ಲೋಳೆಗೆ, ಮತ್ತು ಮೂಗಿನ ನಾಸಿಕ ನಾಳಗಳಿಂದ ಬಂದ ಲೋಳೆಯನ್ನು ಹೊರತುಪಡಿಸಿ, ಮತ್ತು ವಿಶೇಷವಾಗಿ ಕೆಮ್ಮಿನಿಂದ ಹೊರಹಾಕಲ್ಪಟ್ಟ ಲೋಳೆಗೆ ಸೀಮಿತವಾಗಿದೆ. ಶ್ಲೇಷ್ಮವು ಮೂಲಭೂತವಾಗಿ ಜಲ ಆಧಾರಿತ ಜೆಲ್ ಆಗಿದೆ ಮತ್ತು ಗ್ಲೈಕೊಪ್ರೋಟೀನ್‍ಗಳು, ಇಮ್ಯುನೊಗ್ಲಾಬ್ಯುಲಿನ್‍ಗಳು, ಮೇದಸ್ಸು ಮತ್ತು ಇತರ ವಸ್ತುಗಳನ್ನು ಹೊಂದಿರುತ್ತದೆ. ಇದರ ರಚನಾಂಶಗಳು ವಾಯುಗುಣ, ತಳಿಶಾಸ್ತ್ರ ಮತ್ತು ಪ್ರತಿರೋಧಕ ವ್ಯವಸ್ಥೆಯ ಸ್ಥಿತಿಯನ್ನು ಅವಲಂಬಿಸಿ ಬದಲಾಗುತ್ತವೆ. ಘಟಕಗಳ ಮೇಲೆ ಅವಲಂಬಿಸಿ ಇದರ ಬಣ್ಣವು ಪಾರದರ್ಶಕದಿಂದ ತಿಳಿ ಅಥವಾ ಗಾಢ ಹಳದಿ ಮತ್ತು ಹಸಿರಾಗಿ, ತಿಳಿಯಿಂದ ಗಾಢ ಕಂದು ಬಣ್ಣವಾಗಿ, ಮತ್ತು ಗಾಢ ಬೂದು ಬಣ್ಣದವರೆಗೆ ಬದಲಾಗಬಹುದು.

ಶ್ಲೇಷ್ಮವು ಲೋಳೆಗಿಂತ ಹೆಚ್ಚಾಗಿ ರೋಗಕ್ಕೆ ಸಂಬಂಧಿಸಿದೆ ಮತ್ತು ಇದನ್ನು ದೇಹದಿಂದ ಹೊರಹಾಕಲು ವ್ಯಕ್ತಿಗೆ ಕಷ್ಟಕರವಾಗಬಹುದು. ಶ್ಲೇಷ್ಮವು ರೋಗ ಮತ್ತು ಊತದ ಅವಧಿಯಲ್ಲಿ ಗಾಳಿದಾರಿಯಲ್ಲಿನ ರಸದಂಥ ಸ್ರಾವ. ಸಾಮಾನ್ಯವಾಗಿ ಶ್ಲೇಷ್ಮವು ಲೋಳೆಯ ಜೊತೆಗೆ ವೈರಾಣುಗಳು, ಬ್ಯಾಕ್ಟೀರಿಯಾ, ಇತರ ಅವಶೇಷಗಳು ಮತ್ತು ನಿರ್ಜೀವ ಉರಿಯೂತದ ಕೋಶಗಳನ್ನು ಹೊಂದಿರುತ್ತದೆ. ಕೆಮ್ಮಿದಾಗ ಶ್ಲೇಷ್ಮವು ಹೊರಬರುತ್ತದೆ.

ಗಂಟಲು ಅಥವಾ ಗಂಟಲಗೂಡಿನಲ್ಲಿ ಶ್ಲೇಷ್ಮದ ಆಧಿಕ್ಯಕ್ಕೆ ಕೊಡುಗೆ ನೀಡಬಹುದಾದ ಬಹು ಅಂಶಗಳಿವೆ. ಧ್ವನಿತಂತು ದುರುಪಯೋಗವೆಂದರೆ ಅನಾರೋಗ್ಯಕಾರಿ ಶೈಲಿಯಲ್ಲಿ ಧ್ವನಿಯ ದುರುಪಯೋಗ ಅಥವಾ ಅತಿ ಉಪಯೋಗ ಉದಾಹರಣೆಗೆ ಗಂಟಲು ಸ್ವಚ್ಛಮಾಡಿಕೊಳ್ಳುವುದು, ಕೂಗಾಡುವುದು, ಕಿರಿಚುವುದು, ಜೋರಾಗಿ ಮಾತನಾಡುವುದು ಅಥವಾ ತಪ್ಪಾಗಿ ಹಾಡುವುದು. ಹೊಗೆಯು ಧ್ವನಿತಂತುಗಳನ್ನು ಒಣಗಿಸುವ ಬಿಸಿ, ಒಣ, ಮಲಿನ ಗಾಳಿಯಾಗಿದೆ. ಹೊಗೆತುಂಬಿದ ಪ್ರತಿ ಉಸಿರಿನಿಂದ, ಗಂಟಲಗೂಡು ವಿಷಗಳಿಂದ ಮಲಿನಗೊಳ್ಳುತ್ತದೆ. ಇವು ಸುಮಾರು ೩ ಗಂಟೆಗಳ ಕಾಲ ಗಂಟಲುಗೂಡು ಪುನರ್ಜಲೀಕರಣಗೊಳ್ಳದಂತೆ ತಡೆಯೊಡ್ಡುತ್ತವೆ. ಧ್ವನಿತಂತುಗಳಿಗೆ ಸ್ವಲ್ಪ ಪ್ರಮಾಣದ ಜಾರುವಿಕೆ ಬೇಕಾಗುತ್ತದೆ ಮತ್ತು ಇದು ಸಾಕಷ್ಟು ಪ್ರಮಾಣದಲ್ಲಿಲ್ಲದಾಗ ಉರಿಯೂತದಿಂದ ಊದಿಕೊಳ್ಳುತ್ತವೆ. ಧ್ವನಿತಂತುಗಳು ಊದಿಕೊಂಡಾಗ, ಶುಷ್ಕತೆಯನ್ನು ಸರಾಗಗೊಳಿಸುವ ಪ್ರಯತ್ನವಾಗಿ ಹಲವುವೇಳೆ ಶ್ಲೇಷ್ಮವು ಸೃಷ್ಟಿಗೊಳ್ಳುತ್ತದೆ. ನೆಗಡಿ, ಜ್ವರ ಮತ್ತು ನ್ಯುಮೋನಿಯಾದಂತಹ ಕಾಯಿಲೆಯ ಅವಧಿಯಲ್ಲಿ, ದೇಹದೊಳಗಿನ ಬ್ಯಾಕ್ಟೀರಿಯಾ ಮತ್ತು ವೈರಾಣು ಕಣಗಳನ್ನು ತೊಲಗಿಸುವ ಪ್ರಯತ್ನವಾಗಿ ಶ್ಲೇಷ್ಮವು ಹೆಚ್ಚು ಅಧಿಕವಾಗುತ್ತದೆ. ಅಧಿಕ ಶ್ಲೇಷ್ಮದೊಂದಿಗೆ ಸಂಬಂಧಿತವಾದ ಒಂದು ಪ್ರಮುಖ ಕಾಯಿಲೆಯೆಂದರೆ ತೀವ್ರ ಬ್ರಾಂಕೈಟಿಸ್.

ಉಲ್ಲೇಖಗಳು

ದೈಹಿಕ ದ್ರವಗಳು
ಆಂಧ್ರ ಮತ್ತು ತೆಲಂಗಾಣ ವಿಧಾನ ಸಭೆ ಚುನಾವಣೆಗಳು ೨೦೧೪



ಆಂಧ್ರದ ಪುನರ್ಸಂಘಟನೆ 
ಆಂಧ್ರ ಪ್ರದೇಶ ಮತ್ತು ತೆಲಂಗಾಣ ರಾಜ್ಯ.

ದಿ. ಜೂನ್ ೨, ೨೦೧೪,ರಂದು ಆಂಧ್ರ ಪ್ರದೇಶ ರಾಜ್ಯವು ಎರಡು ಭಾಗವಾಗಿ ಒಡೆದು, ಎರಡು ರಾಜ್ಯವಾಯಿತು. ಅವು ತೆಲಣಗಾಣ ಮತ್ತು ಸೀಮಾಂಧ್ರ (ಆಂಧ್ರ). ದೇಶದ 29ನೇ ರಾಜ್ಯವಾಗಿ ತೆಲಂಗಾಣ ಉದಯವಾಗಿದ್ದು, ರಾಜ್ಯದ ಮೊದಲ ಮುಖ್ಯಮಂತ್ರಿಯಾಗಿ ತೆಲಂಗಾಣ ರಾಷ್ಟ್ರ ಸಮಿತಿ ಅಧ್ಯಕ್ಷ ಕಲ್ವಕುಂಟ್ಲ ಚಂದ್ರಶೇಖರ ರಾವ್‌ ಅಧಿಕಾರ ಸ್ವೀಕರಿಸಿದರು ಹಿಂದಿನ ಆಂಧ್ರದ 294 ಸದಸ್ಯರುಳ್ಳ ವಿಧಾನಸಭೆಯು ವಿಭಜಿತವಾದ ನಂತರ  ಹೊಸದಾಗಿ ಉದಯವಾದ ತೆಲಂಗಾಣದಲ್ಲ ೧೧೯ ಶಾಸಕರಿದ್ದಾರೆ. ಹಿಂದಿನ ಆಂಧ್ರದ ೪೨ ಲೋಕಸಭಾ ಕ್ಷೇತ್ರಗಳ ಪೈಕಿ ೧೭ ಕ್ಷೇತ್ರಗಳು ತೆಲಂಗಾಣ ವ್ಯಾಪ್ತಿಯಲ್ಲಿವೆ. 2014 ಹದಿನಾಲ್ಕನೆಯ ವಿಧಾನಸಭೆಯಲ್ಲಿ ನರ ಚಂದ್ರಬಾಬು ನಾಯ್ಡು ಮುಖ್ಯಮಂತ್ರಿಯಾಗಿದ್ದು ಉಳಿದ ಒಟ್ಟು.175 ಶಾಸನ ಸಭಾಸದಸ್ಯರಿದ್ದಾರೆ.  
ಆಂಧ್ರಪ್ರದೇಶ ವಿಧಾನಸಭೆಗೆ ಆಯ್ಕೆಯಾದ ಶಾಸಕರ ಸಾರಾಂಶ: 2014 ಆಂಧ್ರ ಪ್ರದೇಶ ಚುನಾವಣೆ:: ತೆಲುಗು ದೇಶಂ ಪಕ್ಷ (ಟಿಡಿಪಿ) 103;ವೈಎಸ್ಆರ್ ಕಾಂಗ್ರೆಸ್ ಪಕ್ಷ (ವೈಎಸ್ಆರ್ಸಿಪಿ) 66;ಭಾರತೀಯ ಜನತಾ ಪಕ್ಷ (ಬಿಜೆಪಿ) 4;ಸ್ವತಂತ್ರರು (ಭಾರತ) 1;ನವಡಾಯಂ ಪಾರ್ಟಿ (ಎನ್ಪಿಸಿ) 1;ಒಟ್ಟು 175.
ತೆಲಂಗಾಣ ವಿಧಾನಸಭೆಗೆ ಆಯ್ಕೆಯಾದ ಶಾಸಕರ ಸಾರಾಂಶ:;ತೆಲಂಗಾಣ ರಾಷ್ಟ್ರ ಸಮಿತಿ (ಟಿಆರ್ಎಸ್) 63;ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ (INC) 21;ತೆಲುಗು ದೇಶಂ ಪಕ್ಷ (ಟಿಡಿಪಿ) 15;ಅಖಿಲ ಭಾರತ ಮಜ್ಲಿಸ್ ಇ ಇತೇಹದುಲ್ ಮುಸಲ್ಮಿನ್ (AIMIM) 7;ಭಾರತೀಯ ಜನತಾ ಪಕ್ಷ (ಬಿಜೆಪಿ) 5;ವೈಎಸ್ಆರ್ ಕಾಂಗ್ರೆಸ್ ಪಕ್ಷ (ವೈಎಸ್ಆರ್ಸಿಪಿ) 3;ಬಹುಜನ ಸಮಾಜ ಪಕ್ಷ (ಬಿಎಸ್ಪಿ) 2;ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾ (ಸಿಪಿಐ) 1;ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾ (ಮಾರ್ಕ್ಸಿಸ್ಟ್) (ಸಿಪಿಎಂ) 1ಸ್ವತಂತ್ರರು (ಭಾರತ) 1;ಒಟ್ಟು 119.ತೆಲಂಗಾಣ ಹೊಸ ರಾಜ್ಯದಲ್ಲಿ ಕೆ. ಚಂದ್ರಶೇಖರ್ ರಾವ್ ನೇತೃತ್ವದ ತೆಲಂಗಾಣ ರಾಷ್ಟ್ರ ಸಮಿತಿ ಗೆದ್ದು, ಕೆ. ಚಂದ್ರಶೇಖರ್ ರಾವ್ ಅವರೇ ಮುಖ್ಯಮಂತ್ರಿಯಾಗಿದ್ದಾರೆ.

ಹಿನ್ನೆಲೆ 
ದಿ.3 ಅಕ್ಟೋಬರ್ 2013 ರಂದು, ಭಾರತದ ಕೇಂದ್ರ ಸಚಿವ ಸಂಪುಟವು ಹೊಸ ರಾಜ್ಯ ತೆಲಂಗಾಣ ರಚನೆಗೆ ಅನುಮೋದನೆ ನೀಡಿತು. 2014 ರ ಜೂನ್ 2 ರಂದು ರಾಷ್ಟ್ರಪತಿ ಪ್ರಣಬ್ ಮುಖರ್ಜಿ ಅವರು ಆಂಧ್ರಪ್ರದೇಶದಿಂದ ತೆಲಂಗಾಣ ವಿಭಜನೆಯನ್ನು ಕ್ರಮಬದ್ಧಗೊಳಿಸಿದ ಗೆಜೆಟ್ ಅಧಿಸೂಚನೆ ಹೊರಡಿಸಿದರು.

ಚುನಾವಣೆ
ಚುನಾವಣೆ 7 ನೇ ಮತ್ತು 8 ನೇ ಹಂತದ 2014 ಸಾರ್ವತ್ರಿಕ ಚುನಾವಣೆಯ ಜೊತೆಗೆ ಎರಡು ಹಂತಗಳಲ್ಲಿ ನಡೆಯಿತು, ಇದು ಏಪ್ರಿಲ್ 30 ರಂದು ತೆಲಂಗಾಣದಲ್ಲಿ ಮತ್ತು ಮೇ 7 ರಂದು ಆಂಧ್ರ ಪ್ರದೇಶದ ಉಳಿದ ಭಾಗದಲ್ಲಿ ನಡೆಯಿತು.

ಆಂದ್ರ ಪ್ರದೇಶ ಮತ್ತು ತೆಲಂಗಾಣ ವಿಧಾನಸಭೆ
ಆಂಧ್ರ ಪ್ರದೇಶ ಚುನಾವಣೆ -2014
ಶ್ರೀ ನಾರಾ ಚಂದ್ರಬಾಬು ನಾಯಿಡು -ಮಾನ್ಯ ಮುಖ್ಯ ಮಂತ್ರಿ.
ತೆಲುಗು ದೇಶಂ ಪಕ್ಷ (ಟಿಡಿಪಿ) 101;ವೈಎಸ್ಆರ್ ಕಾಂಗ್ರೆಸ್ ಪಕ್ಷ (ವೈಎಸ್ಆರ್ಸಿಪಿ) 66;ಭಾರತೀಯ ಜನತಾ ಪಕ್ಷ (ಬಿಜೆಪಿ) 4;ಸ್ವತಂತ್ರರು (ಭಾರತ) 1;ನವಡಾಯಂ ಪಾರ್ಟಿ (ಎನ್ಪಿಸಿ) 1;ಒಟ್ಟು 175.

ಆಂಧ್ರ ಪ್ರದೇಶ ಚುನಾವಣೆ ೨೦೧೪; ಫಲಿತಾಂಶ

ತೆಲಂಗಾಣ ವಿಧಾನಸಭೆ ಚುನಾವಣೆ ೨೦೧೪;ಫಲಿತಾಂಶ

ಆಂಧ್ರದ ಲೋಕಸಭೆ ಚುನಾವಣೆ ೨೦೧೪
ವಿಭಜನೆ ಪೂರ್ವ ಆಂಧ್ರದ ಲೋಕಸಭಾ ಸದಸ್ಯರು

ನೋಡಿ
ಆಂಧ್ರ:: ಸೀಮಾಂಧ್ರ
ತೆಲಂಗಾಣ

ಉಲ್ಲೇಖ

ಚುನಾವಣೆ
ಆಂಧ್ರ ಪ್ರದೇಶ
ಭಾರತದ ಪ್ರದೇಶಗಳು
ಭಾರತದ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳು
ಹಿಂದೂ ಧರ್ಮ ಮತ್ತು ಗರ್ಭಪಾತ

ಗರ್ಭಿಣಿಯ ಹೊಟ್ಟೆಯಲ್ಲಿನ ಕೂಸನ್ನು ಗರ್ಭಿಣಿಯ ಇಚ್ಛೆಯ ಅನುಸಾರ ಕೊನೆಗೊಳಿಸುವುದು ಗರ್ಭಪಾತ. ಗರ್ಭಪಾತದ ಬಗ್ಗೆ ಹಿಂದೂ ಧರ್ಮದಲ್ಲಿ ಉಪನಿಷತ್ ಮತ್ತು ವೇದಗಳಲ್ಲಿ ಉಲ್ಲೇಖವಿದೆ.

ಗರ್ಭ ಮತ್ತು ಜೀವ
ಏಳನೆಯ ತಿಂಗಳಿನಲ್ಲಿ, ಜೀವವು ಗರ್ಭವನ್ನು ಪ್ರವೇಶಿಸುತ್ತದೆ ಎಂಬುದು ಮಹಾನಾರಾಯಣ ಉಪನಿಷತ್ ನಲ್ಲಿನ ಉಲ್ಲೇಖ. ಹಿಂದೂ ಧರ್ಮವು ಸ್ಪಷ್ಟವಾಗಿ ಗರ್ಭಪಾತವು ಪಾಪ ಎಂದು ಬಗೆಯುವುದು. ಜೀವವನ್ನು ಅಂತ್ಯಗೊಳಿಸುವುದು ಎಂದಿಗೂ ಪಾಪವೇ. ಶಿಶುಹತ್ಯಾದೋಷ ಬಲು ದೊಡ್ಡ ಪಾಪ ಎಂಬುದು ಹಿಂದೂ ಸೂಕ್ತಿಗಳ ಉಲ್ಲೇಖ. ಪ್ರತಿಯೊಂದು ಸನ್ನಿವೇಶವನ್ನೂ ಅದರ ಸಂದರ್ಭಕ್ಕೆ ಅನುಗುಣವಾಗಿ ಬಗೆಯುವುದು ಧರ್ಮದ ಬಗೆ. ತಾಯಿಯ ಗರ್ಭದಲ್ಲಿನ ಶಿಶುವು ತನ್ನ ಕರ್ಮ ಸಂಕೋಲೆಗಳನ್ನು ತನ್ನೊಂದಿಗೆ ಇಟ್ಟುಕೊಂಡಿರುತ್ತದೆ ಎಂದೂ, ಶಿಶುವನ್ನು ಕೊನೆಗಾಣಿಸುವುದು ಕರ್ಮಸಂಕೋಲೆಯನ್ನು ಅಕಾರಣವಾಗಿ ಕೊನೆಗೊಳಿಸುವುದು ಮತ್ತು ಇನ್ನೊಂದು ಜನ್ಮದಲ್ಲಿ ಕರ್ಮಸಂಕರವು ಮುಂದುವರೆಯುವುದು ಎಂಬುದು ಹಿಂದೂ ಧರ್ಮದ ವಾದ.
ಮೃತ್ಯುವಿನ ಇನ್ನೊಂದು ಮುಖ ಜನನವಾದ್ದರಿಂದ, ಗರ್ಭಪಾತವು ಜನ್ಮಸಂಕರವನ್ನು ತಡೆಯದು. ತಾಯಿಯ ಜೀವಕ್ಕೆ ಅಪಾಯವಿದ್ದಲ್ಲಿ ಗರ್ಭಪಾತ ಸಮಂಜಸ ಎಂಬುದು ವಾಡಿಕೆ.

ಬ್ರಹ್ಮಕುಮಾರಿ ಸಮಾಜ
ಪ್ರತಿ ಸನ್ನಿವೇಶವನ್ನೂ ಅದರ ಸಮಂಜಸತೆಯ ಅನುಗುಣವಾಗಿ ನೋಡಿಕೊಂಡು,ತಾಯಿ ಮತ್ತು ಮಗುವಿನ್ ಆರೋಗ್ಯವನ್ನು ಗಮನದಲ್ಲಿ ಇಟ್ಟು, ಗರ್ಭವನ್ನು ಪಾತಕಗೊಳಿಸುವುದೇ ಅಥವಾ ಗರ್ಭವನ್ನು ಮುಂದುವರೆಸುವುದೋ, ಆ ನಿರ್ಧಾರವನ್ನು ಕೈಗೊಳ್ಳುವುದನ್ನು ಬ್ರಹ್ಮಕುಮಾರಿ ಸಮಾಜ ಬೆಂಬಲಿಸುತ್ತದೆ.

ಇಸ್ಕಾನ್

ಇಸ್ಕಾನ್ ಸಂಸ್ಥಾಪಕ ಶ್ರೀ ಪ್ರಭುಪಾದರ ಪ್ರಕಾರ ಜೀವವು ಪ್ರಪಂಚಕ್ಕೆ ಬಂದ ಮೇಲಾಗಲಿ, ತಾಯಿಯ ಗರ್ಭದಲ್ಲಿಯೇ ಆಗಲಿ, ಹತ್ಯೆಯು ಹತ್ಯೆಯೇ. ತಾಯಿಯ ಪ್ರಾಣವನ್ನು ಉಳಿಸಲೋಸುಗ ಮಗುವನ್ನು ಬಲಿಕೊಟ್ಟರೂ ಸಹಿತ ಅದು ಕರ್ಮದ ಅನುಗುಣವಾಗಿ ಹತ್ಯೆಯೇ. ತಾಯಿಯ ಪ್ರಾಣವನ್ನು ಉಳಿಸಿದ ಪುಣ್ಯವು ಶಿಶುಹತ್ಯೆಯ ದೋಷವನ್ನು ಪೂರ್ಣವಾಗಿ ತೊಳೆಯದು.

ವೇದಗಳು
ಚಿತ್ರಕೇತು ಮಹಾರಾಜನು ಭಗವಂತನ ಬಳಿ ತೆರಳಿ ಶಿಶುಹತ್ಯಾ ದೋಷದ ಬಗ್ಗೆ ತಿಳಿವು ಕೇಳುತ್ತಾನೆ. ಜೀವವು ದೇಹದಲ್ಲಿ ಪ್ರವೇಶವಾದ ನಂತರ ಅದನ್ನು ಕೊಲ್ಲುವುದು ಜನ್ಮಸಂಕರವನ್ನು ತಡೆದು ಪಾಪವನ್ನು ಅಂಟಿಸಿಕೊಳ್ಳುವ ಬಗೆ. ಇದು ಶಿಶುಹತ್ಯೆ ಮತ್ತು ಸ್ಪಷ್ಟವಾದ ಪಾಪ ಎಂದು ಸಾರುತ್ತದೆ.
ಕಂಸ, ಹಿರಣ್ಯಕಶಿಪು ಇವರುಗಳು ಚಿಕ್ಕ ಮಕ್ಕಳನ್ನು ಕೊಂದ ಪಾಪಕ್ಕೆ ಗುರಿಯಾಗುತ್ತಾರೆ.

ಉಲ್ಲೇಖಗಳು

ಹಿಂದೂ_ಧರ್ಮ
ಮಹಿಳಾ ಸ್ವಾಸ್ಥ್ಯ ಲೇಖನ
ಭಾರತದಲ್ಲಿ ಮಹಿಳೆಯರ ಆರೋಗ್ಯ

ಭಾರತದಲ್ಲಿನ ಮಹಿಳೆಯರ ಆರೋಗ್ಯವನ್ನು ಅನೇಕ ಸೂಚಕಗಳ ಪರಿಭಾಷೆಯಲ್ಲಿ ಪರೀಕ್ಷಿಸಬಹುದು,ಇದು ಭೌಗೋಳಿಕತೆ, ಸಾಮಾಜಿಕ ಆರ್ಥಿಕ ಸ್ಥಿತಿ ಮತ್ತು ಸಂಸ್ಕೃತಿಯಿಂದ ಬದಲಾಗುತ್ತದೆ.ಜಾಗತಿಕ ಆರೋಗ್ಯ ಸರಾಸರಿಗೆ ಸಂಬಂಧಿಸಿದಂತೆ ಭಾರತದಲ್ಲಿನ ಮಹಿಳೆಯರ ಆರೋಗ್ಯವನ್ನು ಸಮರ್ಪಕವಾಗಿ ಸುಧಾರಿಸಲು ಯೋಗಕ್ಷೇಮದ ಬಹು ಆಯಾಮಗಳನ್ನು ವಿಶ್ಲೇಷಿಸಬೇಕು. ಮಾನವ ಯೋಗಕ್ಷೇಮ ಮತ್ತು ಆರ್ಥಿಕ ಬೆಳವಣಿಗೆಗೆ ಕೊಡುಗೆ ನೀಡುವ ಪ್ರಮುಖ ಅಂಶವೆಂದರೆ ಆರೋಗ್ಯ.  ಪ್ರಸ್ತುತ, ಭಾರತದಲ್ಲಿ ಮಹಿಳೆಯರ ಆರೋಗ್ಯ ಸಮಸ್ಯೆಗಳ ಬಹುಸಂಖ್ಯೆಯ ಎದುರಿಸುತ್ತಿದೆ, ಇದು ಅಂತಿಮವಾಗಿ ಒಟ್ಟು ಆರ್ಥಿಕತೆಯ ಉತ್ಪಾದನೆ ಮೇಲೆ  ಪರಿಣಾಮ ಬೀರುತ್ತದೆ.ಲಿಂಗ, ವರ್ಗ ಅಥವಾ ಜನಾಂಗೀಯ ಅಸ್ವಸ್ಥತೆಗಳನ್ನು ಗಮನದಲ್ಲಿಟ್ಟುಕೊಂಡು ಆರೋಗ್ಯ ರಕ್ಷಣೆ ಮತ್ತು ಆರೋಗ್ಯದ ಪರಿಣಾಮಗಳನ್ನು ಸುಧಾರಿಸುವುದು ಗುಣಮಟ್ಟದ ಮಾನವ ಬಂಡವಾಳದ ಸೃಷ್ಟಿ ಮತ್ತು ಉಳಿತಾಯ ಮತ್ತು ಹೂಡಿಕೆಯ ಹೆಚ್ಚಳದ ಮೂಲಕ ಆರ್ಥಿಕ ಲಾಭಕ್ಕೆ ಕೊಡುಗೆ ನೀಡುತ್ತದೆ.

ಆರೋಗ್ಯ ಪ್ರವೇಶಾವಕಾಶಕ್ಕಾಗಿ ಲಿಂಗ ಪಕ್ಷಪಾತ 
ಯುನೈಟೆಡ್ ನೇಷನ್ಸ್ ಭಾರತವನ್ನು ಮಧ್ಯ-ಆದಾಯದ ದೇಶವೆಂದು ಪರಿಗಣಿಸಿದೆ.ವಿಶ್ವ ಆರ್ಥಿಕ ವೇದಿಕೆಯಿಂದ ಸಂಶೋಧನೆಗಳು ಭಾರತವು ಲಿಂಗ ಅಸಮಾನತೆಯ ದೃಷ್ಟಿಯಿಂದ ವಿಶ್ವದ ಅತ್ಯಂತ  ಹಿಂದುಳಿದ ರಾಷ್ಟ್ರಗಳಲ್ಲಿ ಒಂದಾಗಿದೆ ಎಂದು ಸೂಚಿಸುತ್ತದೆ. [4]2011 ರ ಯುನೈಟೆಡ್ ನೇಷನ್ಸ್ ಡೆವಲಪ್ಮೆಂಟ್ ಪ್ರೋಗ್ರಾಮ್ನ ಹ್ಯೂಮನ್ ಡೆವಲಪ್ಮೆಂಟ್ ರಿಪೋರ್ಟ್ ಭಾರತದಲ್ಲಿ 187 ರಲ್ಲಿ ಲಿಂಗ ಅಸಮಾನತೆಯ ದೃಷ್ಟಿಯಿಂದ 132 ಕ್ಕೆ ಸ್ಥಾನ ಪಡೆದಿದೆ.ಈ ಬಹುಆಯಾಮದ ಸೂಚಕದ ಮೌಲ್ಯವು, ಹೆರಿಗೆ ಮರಣ ಪ್ರಮಾಣ, ಹದಿಹರೆಯದ ಫಲವತ್ತತೆ ದರ, ಶೈಕ್ಷಣಿಕ ಸಾಧನೆ ಮತ್ತು ಕಾರ್ಮಿಕ ಶಕ್ತಿ ಭಾಗವಹಿಸುವಿಕೆಯ ದರ ಸೇರಿದಂತೆ ಹಲವಾರು ಅಂಶಗಳಿಂದ ಲಿಂಗ ಅಂದಾಜು ಸೂಚ್ಯಂಕವು (ಜಿಐಐ) ನಿರ್ಧರಿಸುತ್ತದೆ.ಭಾರತದಲ್ಲಿನ ಲಿಂಗ ಅಸಮಾನತೆಯು ಇದಕ್ಕೆ ಉದಾಹರಣೆಯಾಗಿದೆ ಮಹಿಳಾ ಸಾಕ್ಷರತೆಯಿರುವ ಕಡಿಮೆ ಸಾಧ್ಯತೆ, ತಮ್ಮ ಶಿಕ್ಷಣವನ್ನು ಮುಂದುವರೆಸಿಕೊಂಡು ಕಾರ್ಮಿಕರಲ್ಲಿ ಭಾಗವಹಿಸುತ್ತಿದ್ದಾರೆ.

ಉಲ್ಲೇಖಗಳು 

ಮಹಿಳಾ ಆರೋಗ್ಯ
ಮಹಿಳಾ ಸ್ವಾಸ್ಥ್ಯ ಲೇಖನ
ಕಮಾನು

ಕಮಾನು ಎಂದರೆ ಎತ್ತರದ ಸ್ಥಳವನ್ನು ವ್ಯಾಪಿಸುವ ಒಂದು ಲಂಬವಾದ ವಕ್ರ ರಚನೆ ಮತ್ತು ಇದು ಇದರ ಮೇಲಿನ ತೂಕಕ್ಕೆ ಆಧಾರ ನೀಡಬಹುದು ಅಥವಾ ನೀಡದಿರಬಹುದು, ಅಥವಾ ಕಮಾನು ಅಣೆಕಟ್ಟಿನಂತಹ ಅಡ್ಡಡ್ಡಲಾದ ಕಮಾನಿನ ವಿಷಯದಲ್ಲಿ, ಇದರ ವಿರುದ್ಧದ ದ್ರವಸ್ಥಿತಿಶಾಸ್ತ್ರೀಯ ಒತ್ತಡಕ್ಕೆ ಆಧಾರ ನೀಡಬಹುದು ಅಥವಾ ನೀಡದಿರಬಹುದು. ಕಮಾನುಗಳು ಕಮಾನುಚಾವಣಿಗಳಿಕೆ ಸಮಾನಾರ್ಥಕವಾಗಿರಬಹುದು, ಆದರೆ ಕಮಾನುಚಾವಣಿಯನ್ನು ಛಾವಣಿಯನ್ನು ರೂಪಿಸುವ ಅಖಂಡ ಕಮಾನಾಗಿ ವ್ಯತ್ಯಾಸ ಮಾಡಬಹುದು. ಕಮಾನುಗಳು ಕ್ರಿ.ಪೂ. ೨ನೇ ಸಹಸ್ರಮಾನದಷ್ಟು ಮುಂಚಿತವಾಗಿ ಮೆಸೊಪೊಟೇಮಿಯನ್ ಇಟ್ಟಿಗೆ ವಾಸ್ತುಶಿಲ್ಪದಲ್ಲಿ ಕಾಣಿಸಿಕೊಂಡವು, ಮತ್ತು ಅವುಗಳ ವ್ಯವಸ್ಥಿತ ಬಳಕೆಯು ಪ್ರಾಚೀನ ರೋಮನ್ನರಿಂದ ಆರಂಭವಾಯಿತು. ಇವರು ಈ ತಂತ್ರವನ್ನು ವ್ಯಾಪಕ ಶ್ರೇಣಿಯ ರಚನೆಗಳಿಗೆ ಅನ್ವಯಿಸಿದವರಲ್ಲಿ ಮೊದಲಿಗರಾಗಿದ್ದರು.

ಕಮಾನು ಒಂದು ಮೃದು ಸಂಕೋಚನ ರೂಪವಾಗಿದೆ. ಇದು ಬಲಗಳನ್ನು ಸಂಕೋಚಕ ಒತ್ತಡಗಳಾಗಿ ವಿಘಟಿಸಿ ದೊಡ್ಡ ಪ್ರದೇಶವನ್ನು ವ್ಯಾಪಿಸಬಹುದು, ಮತ್ತು ಪ್ರತಿಯಾಗಿ ಕರ್ಷಕ ಒತ್ತಡಗಳನ್ನು ತೆಗೆದುಹಾಕುತ್ತದೆ. ಇದನ್ನು ಕೆಲವೊಮ್ಮೆ ಕಮಾನು ಕ್ರಿಯೆ ಎಂದು ಸೂಚಿಸಲಾಗುತ್ತದೆ. ಕಮಾನಿನಲ್ಲಿನ ಬಲಗಳು ನೆಲಕ್ಕೆ ಸಾಗಿಸಲ್ಪಟ್ಟಾಗ, ಕಮಾನು ತಳದಲ್ಲಿ ಹೊರಗಡೆ ತಳ್ಳುತ್ತದೆ. ಇದನ್ನು ತಳ್ಳಾಟ ಎಂದು ಕರೆಯಲಾಗುತ್ತದೆ. ಕಮಾನಿನ ಎತ್ತರವು ಕಡಿಮೆಯಾದಂತೆ, ಹೊರಗಡೆಯ ತಳ್ಳಾಟವು ಹೆಚ್ಚುತ್ತದೆ. ಕಮಾನು ಕ್ರಿಯೆಯನ್ನು ಕಾಪಾಡುವ ಸಲುವಾಗಿ ಮತ್ತು ಕಮಾನು ಕುಸಿದು ಬೀಳದಂತೆ ತಡೆಯಲು, ತಳ್ಳಾಟವನ್ನು ನಿರ್ಬಂಧಿಸಬೇಕಾಗುತ್ತದೆ, ಒಳಗಿನ ತೊಲೆಗಳಿಂದ ಅಥವಾ ಪಕ್ಕದ ಆಧಾರಗಳಂತಹ ಬಾಹ್ಯ ಬಿಗಿಕಟ್ಟುಗಳಿಂದ.

ಅತ್ಯಂತ ಸಾಮಾನ್ಯ ಸಾಚಾ ಕಮಾನು ವಿನ್ಯಾಸಗಳೆಂದರೆ ಸ್ಥಿರ ಕಮಾನು, ಎರಡು ಕೀಲುಳ್ಳ ಕಮಾನು, ಮತ್ತು ಮೂರು ಕೀಲುಳ್ಳ ಕಮಾನು. ಸ್ಥಿರ ಕಮಾನನ್ನು ಬಹುತೇಕ ವೇಳೆ ಚಾಚುಗಳು ಚಿಕ್ಕದಾಗಿರುವ ಬಲವರ್ಧಿತ ಕಾಂಕ್ರೀಟ್ ಸೇತುವೆ ಮತ್ತು ಸುರಂಗ ನಿರ್ಮಾಣದಲ್ಲಿ ಬಳಸಲಾಗುತ್ತದೆ. ಇದು ಉಷ್ಣೀಯ ವಿಸ್ತರಣೆ ಮತ್ತು ಸಂಕೋಚನದಿಂದ ಉಂಟಾದ ಹೆಚ್ಚುವರಿ ಆಂತರಿಕ ಒತ್ತಡಕ್ಕೆ ಒಳಪಡುವುದರಿಂದ, ಈ ಬಗೆಯ ಕಮಾನು ಸ್ಥಾಯಿಯಾಗಿ ಅನಿರ್ಣೀತ ಎಂದು ಪರಿಗಣಿಸಲಾಗುತ್ತದೆ. ಎರಡು ಕೀಲುಳ್ಳ ಕಮಾನನ್ನು ಬಹುತೇಕ ವೇಳೆ ಉದ್ದನೆಯ ಚಾಚುಗಳಿಗೆ ಸೇತುವೆಯಾಗಲು ಬಳಸಲಾಗುತ್ತದೆ. ಈ ಬಗೆಯ ಕಮಾನು ತಳದಲ್ಲಿ ಪಿನ್ನುಗಳಿಂದ ಭದ್ರಪಡಿಸಿದ ಸಂಪರ್ಕಗಳನ್ನು ಹೊಂದಿರುತ್ತದೆ. ಸ್ಥಿರ ಕಮಾನಿನಿಂದ ಭಿನ್ನವಾಗಿ, ಪಿನ್ನಿನಿಂದ ಭದ್ರಪಡಿಸಿದ ತಳವು ತಿರುಗಲು ಸಾಧ್ಯವಿರುತ್ತದೆ, ಹಾಗಾಗಿ ರಚನೆಯು ಮುಕ್ತವಾಗಿ ಚಲಿಸಿ ಬಾಹ್ಯ ಉಷ್ಣಾಂಶದಲ್ಲಿನ ಬದಲಾವಣೆಗಳಿಂದ ಉಂಟಾದ ಉಷ್ಣೀಯ ವಿಸ್ತರಣೆ ಮತ್ತು ಸಂಕೋಚನವನ್ನು ಸರಿದೂಗಿಸುವ ಅವಕಾಶ ಇರುತ್ತದೆ.

ಉಲ್ಲೇಖಗಳು

ಕಟ್ಟಡಗಳು ಮತ್ತು ರಚನೆಗಳು
ಬಸವ ತಾಂತ್ರಿಕ ಮತ್ತು ಅಭಿಯಾಂತ್ರಿಕ ಮಹಾವಿದ್ಯಾಲಯ, ಝಳಕಿ, ತಾ. ಇಂಡಿ, ಜಿ.ವಿಜಯಪುರ

ಬಸವ ತಾಂತ್ರಿಕ ಮತ್ತು ಅಭಿಯಾಂತ್ರಿಕ ಮಹಾವಿದ್ಯಾಲಯವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ಝಳಕಿ ಗ್ರಾಮದ ರಾಷ್ಟ್ರೀಯ ಹೆದ್ದಾರಿ-೧೩ದ ಹತ್ತಿರದಲ್ಲಿದೆ. ಇದು 2018ರಲ್ಲಿ ಸ್ಥಾಪಿತವಾಗಿದ್ದು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತೀಯ ತಾಂತ್ರಿಕ ಶಿಕ್ಷಣ ಪರಿಷತ್(ನವದೆಹಲಿ) ಕೂಡ ಮಾನ್ಯತೆ ನೀಡಿದೆ. ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ. ಪ್ರಸ್ತುತ 4 ಪದವಿ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.

ವಿಭಾಗಗಳು

ಪದವಿ ವಿಭಾಗಗಳು

ಸಿವಿಲ್ ಎಂಜಿನಿಯರಿಂಗ್
ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ಮೆಕ್ಯಾನಿಕಲ್ ಎಂಜಿನಿಯರಿಂಗ್

ಲಭ್ಯವಿರುವ ವಿಷಯಗಳು
ಮಹಾವಿದ್ಯಾಲಯದಲ್ಲಿ ಈ ಕೆಳಕಂಡ ವಿಷಯಗಳಲ್ಲಿ ೪ ವರ್ಷಗಳ ಅವಧಿಯ ಬಿ.ಇ ಪದವಿಗೆ ಸೀಟುಗಳು ಲಭ್ಯವಿರುತ್ತವೆ.

ಆವರಣ

ಮಹಾವಿದ್ಯಾಲಯವು 10 ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಕ್ರೀಡಾಂಗಣ, ಸಭಾಂಗಣ ಇದೆ. 

ಕ್ರೀಡೆಗೆ ಬೇಕಾದ ಎಲ್ಲಾ ಸೌಲಭ್ಯಗಳನ್ನೂ ಈ ಸಂಸ್ಥೆಯು ನೀಡುತ್ತದೆ. ಕಾಲೇಜು ವಾಲಿಬಾಲ್, ಫೂಟ್‍ಬಾಲ್, ಟೆನ್ನಿಸ್, ಬಾಸ್ಕೆಟ್‍ಬಾಲ್, ಕಬಡ್ಡಿ, ಕ್ರಿಕೆಟ್, ಬ್ಯಾಡ್ಮಿಂಟನ್ ಮುಂತಾದ ಹೊರಾಂಗಣ ಕ್ರೀಡೆಗಳನ್ನು ಪ್ರೋತ್ಸಾಹಿಸುತ್ತದೆ ಮತ್ತು ಒಳಾಂಗಣ ಕ್ರೀಡಾಂಗಣವನ್ನೂ ಹೊಂದಿದೆ. ಈಗಾಗಲೆ ರಾಜ್ಯ ಮತ್ತು ರಾಷ್ಟ್ರ ಮಟ್ಟದಲ್ಲಿ ನಡೆದ ಕ್ರೀಡಾ ಸ್ಪರ್ದೆಗಳಲ್ಲಿ ಉತ್ತಮ ಸಾಧನೆ ಮಾಡಿದೆ.

ಗ್ರಂಥಾಲಯ

ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

ಗ್ರಂಥಾಲಯವು ಪ್ರಮುಖ ಸಂಪನ್ಮೂಲ ಕೇಂದ್ರವಾಗಿದ್ದು ಸಂಪೂರ್ಣ ಗಣಕೀಕೃತವಾಗಿದೆ. ವಿದ್ಯಾರ್ಥಿಗಳ ಮತ್ತು ಭೋದಕರ ಸಮಗ್ರ ಅಭಿವೃದ್ದಿಗೆ ಪೂರಕವಾಗಿದೆ.

ಪ್ರವೇಶ

ದ್ವಿತೀಯ ಪಿಯುಸಿ (10+2) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (10+2) ಮತ್ತು ಐಸಿಎಸ್ಸಿ (10+2) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

ವಿದ್ಯಾರ್ಥಿನಿಲಯಗಳು

 ವಿದ್ಯಾರ್ಥಿ ನಿಲಯ

 ವಿದ್ಯಾರ್ಥಿನಿಯರ ನಿಲಯ

ಜೀವನ ಮಾರ್ಗದರ್ಶನ ಕೇಂದ್ರ

ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ  ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.

ಬಾಹ್ಯ ಸಂಪರ್ಕಗಳು

ಉಲ್ಲೇಖಗಳು

ತಾಂತ್ರಿಕ ವಿದ್ಯಾಲಯಗಳು
ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಕುಲುಮೆ

ಕುಲುಮೆ ಎಂದರೆ ಹೆಚ್ಚಿನ ತಾಪಮಾನದ ಕಾಯಿಸುವಿಕೆಗೆ ಬಳಸಲಾದ ಒಂದು ಸಾಧನ. ಕುಲುಮೆಗೆ ಬೇಕಾದ ಉಷ್ಣ ಶಕ್ತಿಯನ್ನು ನೇರವಾಗಿ ಇಂಧನ ದಹನದಿಂದ, ವಿದ್ಯುಚ್ಛಕ್ತಿಯಿಂದ (ಉದಾಹರಣೆಗೆ ವಿದ್ಯುತ್‌ಚಾಪ ಕುಲುಮೆ), ಅಥವಾ ಚೋದನ ಕುಲುಮೆಗಳಲ್ಲಿ ಚೋದನ ತಾಪನದಿಂದ ಪೂರೈಸಬಹುದು. ಬ್ರಿಟನ್‍ನಲ್ಲಿ ಕುಲುಮೆ ಎಂದರೆ ಅನೇಕ ಸಂದರ್ಭಗಳಲ್ಲಿ ಬಳಸಲಾದ ಕೈಗಾರಿಕಾ ಕುಲುಮೆ, ಉದಾಹರಣೆಗೆ ಅದಿರಿನಿಂದ ಲೋಹವನ್ನು ಹೊರತೆಗೆಯುವುದು (ಸ್ಮೆಲ್ಟಿಂಗ್) ಅಥವಾ ತೈಲ ಸಂಸ್ಕರಣಾಗಾರಗಳು ಮತ್ತು ಇತರ ರಾಸಾಯನಿಕ ಕಾರ್ಖಾನೆಗಳಲ್ಲಿ, ಉದಾಹರಣೆಗೆ ಆಂಶಿಕ ಶುದ್ಧೀಕರಣ ಉರುಳೆಗಳಿಗೆ ಉಷ್ಣ ಮೂಲವಾಗಿ.

ಕುಲುಮೆಗಳನ್ನು ನಾಲ್ಕು ವರ್ಗಗಳಾಗಿ ವರ್ಗೀಕರಿಸಬಹುದು: ನೈಸರ್ಗಿಕ ಪ್ರವಾಹ ಕುಲುಮೆ, ಒತ್ತಾಯಪಡಿಸಿದ ಗಾಳಿ ಕುಲುಮೆ, ಒತ್ತಾಯಪಡಿಸಿದ ಪ್ರವಾಹ ಕುಲುಮೆ, ಸಾಂದ್ರೀಕರಣ ಕುಲುಮೆ. ಮೊದಲ ವರ್ಗದ ಕುಲುಮೆಗಳೆಂದರೆ ನೈಸರ್ಗಿಕ ಪ್ರವಾಹ, ವಾತಾವರಣ ಸುಡುಕ ಕುಲುಮೆಗಳು. ಈ ಕುಲುಮೆಗಳು ಇಟ್ಟಿಗೆ, ಕಲ್ಲು ಅಥವಾ ಉಕ್ಕಿನ ಹೊರ ಪದರದ ಒಳಗೆ ಜೋಡಿಸಲ್ಪಟ್ಟ ಎರಕಹೊಯ್ದ ಕಬ್ಬಿಣ ಅಥವಾ ರಿವೆಟ್‍ಗೊಳಿಸಿದ ಉಕ್ಕಿನ ಉಷ್ಣ ವಿನಿಮಯಕಗಳನ್ನು ಹೊಂದಿರುತ್ತಿದ್ದವು. ಶಾಖ ವಿನಿಮಯಕಾರಕಗಳಿಗೆ ಇಟ್ಟಿಗೆ ಅಥವಾ ಕಲ್ಲಿನ ಚಿಮಣಿಗಳ ಮೂಲಕ ಹೊರಗಂಡಿಗಳನ್ನು ಒದಗಿಸಲಾಗುತ್ತಿತ್ತು. ವಾಯು ಪರಿಚಲನೆಯು ಕಟ್ಟಿಗೆ ಅಥವಾ ಲೋಹದಿಂದ ನಿರ್ಮಿಸಲಾದ ದೊಡ್ಡ, ಮೇಲ್ಮುಖವಾಗಿ ಭದ್ರಪಡಿಸಲಾದ ಕೊಳವೆಗಳನ್ನು ಅವಲಂಬಿಸಿತ್ತು. ಈ ಪೈಪ್‍ಗಳು ಬಿಸಿ ಗಾಳಿಯನ್ನು ನೆಲಹಾಸಿಗೆ ಅಥವಾ ಮನೆಯ ಒಳಗಿನ ಗೋಡೆಯ ತೆರಪುಗಳಿಗೆ ನಿರ್ದೇಶಿಸುತ್ತಿದ್ದವು. ಎರಡನೇ ವರ್ಗದ ಕುಲುಮೆ ಎಂದರೆ ಒತ್ತಾಯಪಡಿಸಿದ ಗಾಳಿಯ, ವಾತಾವರಣ ಸುಡುಕ ಶೈಲಿಯ ಕುಲುಮೆ ಮತ್ತು ಇದು ಎರಕಹೊಯ್ದ ಕಬ್ಬಿಣ ಅಥವಾ ವಿಭಾಗೀಯ ಉಕ್ಕಿನ ಉಷ್ಣ ವಿನಿಮಯಕಾರಕವನ್ನು ಹೊಂದಿತ್ತು. ೧೯೫೦ ಮತ್ತು ೧೯೬೦ರ ದಶಕದಾದ್ಯಂತ ದೊಡ್ಡ ನೈಸರ್ಗಿಕ ಪ್ರವಾಹ ವ್ಯವಸ್ಥೆಗಳನ್ನು ಬದಲಿಸಲು ಈ ಶೈಲಿಯ ಕುಲುಮೆಯನ್ನು ಬಳಸಲಾಯಿತು. ಕೆಲವೊಮ್ಮೆ ಇದನ್ನು ಅಸ್ತಿತ್ವದಲ್ಲಿದ್ದ ಗುರುತ್ವ ನಾಳಜಾಲದ ಮೇಲೆ ಅನುಸ್ಥಾಪಿಸಲಾಗುತ್ತಿತ್ತು. ಬಿಸಿಯಾದ ಗಾಳಿಯನ್ನು ಬೆಲ್ಟ್ ಚಾಲಿತ ಮತ್ತು ವ್ಯಾಪಕ ಶ್ರೇಣಿಯ ವೇಗಗಳಿಗಾಗಿ ವಿನ್ಯಾಸಗೊಳಿಸಲಾದ ಬೀಸುಗಗಳು ಚಲಿಸುತ್ತಿದ್ದವು. ಆಧುನಿಕ ಕುಲುಮೆಗಳಿಗೆ ಹೋಲಿಸಿದರೆ ಈ ಕುಲುಮೆಗಳು ಕೂಡ ದೊಡ್ಡದಾಗಿದ್ದು, ಚಿಲಕವಿರುವ ತೆಗೆಯಬಲ್ಲ ಫಲಕಗಳಿರುವ ಭಾರದ ಉಕ್ಕಿನ ಹೊರಭಾಗಗಳನ್ನು ಹೊಂದಿರುತ್ತಿದ್ದವು. ಮೂರನೇ ವರ್ಗದ ಕುಲುಮೆಯೆಂದರೆ ಒತ್ತಾಯಪಡಿಸಿದ ಪ್ರವಾಹ, ಮಧ್ಯಮ ದಕ್ಷತೆಯ ಕುಲುಮೆ. ಇದು ಉಕ್ಕಿನ ಉಷ್ಣ ವಿನಿಮಯಕ ಮತ್ತು ಬಹುವೇಗದ ಬೀಸುಗವನ್ನು ಹೊಂದಿತ್ತು. ಇವು ಉಷ್ಣ ವಿನಿಮಯಕದ ಮೂಲಕ ಗಾಳಿಯನ್ನು ಎಳೆಯುವ ದಹನ ಗಾಳಿ ಬೀಸುಗಗಳನ್ನು ಹೊಂದಿದ್ದವು. ಇದು ಇಂಧನ ದಕ್ಷತೆಯನ್ನು ಬಹಳವಾಗಿ ಹೆಚ್ಚಿಸುತ್ತಿತ್ತು ಮತ್ತು ಇದೇ ಸಮಯದಲ್ಲಿ ಉಷ್ಣ ವಿನಿಮಯಕಗಳು ಚಿಕ್ಕದಾಗುವುದಕ್ಕೆ ಅವಕಾಶ ನೀಡುತ್ತಿತ್ತು.

ಕೈಗಾರಿಕಾ ಪ್ರಕ್ರಿಯೆಗಳು
ನಾರಾಯಣ್ ದತ್ ತಿವಾರಿ

ನಾರಾಯಣ್ ದತ್ ತಿವಾರಿ (18 ಅಕ್ಟೋಬರ್ 1925 - 18 ಅಕ್ಟೋಬರ್ 2018) ಒಬ್ಬ ಭಾರತೀಯ ರಾಜಕಾರಣಿ. ಅವರು ಮೊದಲು ಪ್ರಜಾ ಸಮಾಜವಾದಿ ಪಕ್ಷದವರು ಮತ್ತು ನಂತರ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ಗೆ ಸೇರಿದರು. 

ಅವರು ಮೂರು ಬಾರಿ ಉತ್ತರಪ್ರದೇಶದ ಮುಖ್ಯಮಂತ್ರಿಯಾಗಿದ್ದರು (1976-77, 1984-85, 1988-89) ಮತ್ತು ಒಮ್ಮೆ ಉತ್ತರಾಖಂಡದ ಮುಖ್ಯಮಂತ್ರಿ (2002-2007). 1986-1987ರಲ್ಲಿ ಅವರು ಪ್ರಧಾನಿ ರಾಜೀವ ಗಾಂಧಿಯವರ ಸಚಿವ ಸಂಪುಟದಲ್ಲಿ ವಿದೇಶಾಂಗ ಸಚಿವರಾಗಿ ಸೇವೆ ಸಲ್ಲಿಸಿದರು. ಅವರು 2007 ರಿಂದ 2009 ರ ವರೆಗೆ ಆಂಧ್ರಪ್ರದೇಶದ ರಾಜ್ಯಪಾಲರಾಗಿ ಸೇವೆ ಸಲ್ಲಿಸಿದ್ದರು. ಅವರು 2 ರಾಜ್ಯಗಳ ಮುಖ್ಯಮಂತ್ರಿಯಾಗಿದ್ದ ಏಕೈಕ ಭಾರತೀಯರಾಗಿದ್ದಾರೆ.

ಆರಂಭಿಕ ಜೀವನ ಮತ್ತು ಶಿಕ್ಷಣ
ನಾರಾಯಣ್ ದಾತ್ ತಿವಾರಿ 1925 ರಲ್ಲಿ ನೈನಿತಾಲ್ ಜಿಲ್ಲೆಯ ಬಾಲುತಿ ಗ್ರಾಮದಲ್ಲಿ ಕುಮಾವೊನಿ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ಪೂರ್ಣನಂದ್ ತಿವಾರಿ ಅರಣ್ಯ ಇಲಾಖೆಯ ಅಧಿಕಾರಿಯಾಗಿದ್ದು, ನಂತರ ರಾಜೀನಾಮೆ ನೀಡಿದರು ಮತ್ತು ಅಸಹಕಾರ ಚಳವಳಿಯಲ್ಲಿ ಸೇರಿದರು. [2 ತಿವಾರಿ ಅವರ ಶಿಕ್ಷಣವನ್ನು M.B. ಸ್ಕೂಲ್, ಹಲ್ದ್ವಾನಿ, ಇ.ಎಂ. ಹೈಸ್ಕೂಲ್, ಬರೇಲಿ ಮತ್ತು ಸಿ.ಆರ್.ಎಸ್ಟಿ. ಹೈಸ್ಕೂಲ್, ನೈನಿತಾಲ್. 
ಭಾರತೀಯ ಸ್ವಾತಂತ್ರ್ಯ ಚಳವಳಿಯ ಸಂದರ್ಭದಲ್ಲಿ, ಸಾಮ್ರಾಜ್ಯಶಾಹಿಯ ನೀತಿಗಳನ್ನು ವಿರೋಧಿಸಿ ಆಂಟಿ-ಬ್ರಿಟೀಷ್ ಕರಪತ್ರಗಳನ್ನು ಬರೆಯುವುದಕ್ಕಾಗಿ ಅವರನ್ನು 14 ಡಿಸೆಂಬರ್ 1942 ರಂದು ಬಂಧಿಸಲಾಯಿತು, ಮತ್ತು ನೈನಿತಾಲ್ ಜೈಲಿಗೆ ಕಳುಹಿಸಿದಾಗ, ಅವನ ತಂದೆ ಈಗಾಗಲೇ ಅಲ್ಲಿಯೇ ಇರುತ್ತಿದ್ದನು. [5] 1944 ರಲ್ಲಿ 15 ತಿಂಗಳುಗಳ ನಂತರ ಬಿಡುಗಡೆಯಾದ ನಂತರ, ಅವರು ಅಲಹಾಬಾದ್ ವಿಶ್ವವಿದ್ಯಾಲಯದಲ್ಲಿ ಸೇರಿಕೊಂಡರು, ಅಲ್ಲಿ ಅವರು MA (ಪೊಲಿಟಿಕಲ್ ಸೈನ್ಸ್) ನಲ್ಲಿ ವಿಶ್ವವಿದ್ಯಾನಿಲಯದಲ್ಲಿ ಅಗ್ರಸ್ಥಾನ ಗಳುಸಿದರು, ಅವರು ತಮ್ಮ ಶಿಕ್ಷಣವನ್ನು ಅದೇ ವಿಶ್ವವಿದ್ಯಾಲಯದಿಂದ ಎಲ್ಎಲ್ಬಿ ಮಾಡುವುದನ್ನು ಮುಂದುವರೆಸಿದರು ಮತ್ತು ಅಲಹಾಬಾದ್ನ ವಿದ್ಯಾರ್ಥಿ ಸಂಘದ ಅಧ್ಯಕ್ಷರಾಗಿ ಆಯ್ಕೆಯಾದರು 1947 ರಲ್ಲಿ ವಿಶ್ವವಿದ್ಯಾನಿಲಯ. ಅಷ್ಟರಲ್ಲಿ, ಅವರು ಕಾರ್ಯದರ್ಶಿ, ಅಖಿಲ ಭಾರತ ವಿದ್ಯಾರ್ಥಿ ಕಾಂಗ್ರೆಸ್, 1947-49.

ಬಾಹ್ಯ ಕೊಂಡಿಗಳು 
 Biodata of N D Tiwari

 Personal

ಉಲ್ಲೇಖಗಳು 

ರಾಜಕಾರಣಿಗಳು
ಕೈ

ಕೈಯು ಮಾನವರು, ಚಿಂಪಾಂಜ಼ಿಗಳು, ಕೋತಿಗಳು ಮತ್ತು ಲೀಮರ್‌ಗಳಂತಹ ಪ್ರೈಮೇಟ್‍ಗಳ ಮುಂದೋಳು ಅಥವಾ ಮುಂದಿನ ಅವಯವದ ಕೊನೆಯಲ್ಲಿ ಹಿಡಿಯುವ ಶಕ್ತಿಯುಳ್ಳ, ಬಹು ಬೆರಳುಗಳನ್ನು ಹೊಂದಿರುವ ಒಂದು ಜೋಡಿಕೆ. ಮಾನವ ಕೈಯು ಸಾಮಾನ್ಯವಾಗಿ ಐದು ಬೆಟ್ಟುಗಳನ್ನು ಹೊಂದಿರುತ್ತದೆ: ನಾಲ್ಕು ಬೆರಳುಗಳು ಮತ್ತು ಒಂದು ಹೆಬ್ಬೆರಳು; ಕೈಯು ೨೭ ಮೂಳೆಗಳನ್ನು ಹೊಂದಿರುತ್ತದೆ, ತಿಲಾಸ್ಥಿಯನ್ನು ಹೊರತುಪಡಿಸಿ. ಇವುಗಳ ಸಂಖ್ಯೆಯು ಜನರ ನಡುವೆ ಬದಲಾಗುತ್ತದೆ, ಮತ್ತು ಇವುಗಳಲ್ಲಿ ೧೪ ಬೆರೆಳೆಲುಬುಗಳಾಗಿವೆ (ಸಮೀಪದ, ಮಧ್ಯದ ಮತ್ತು ದೂರದ). ಹಸ್ತ ಮಧ್ಯದ ಮೂಳೆಗಳು ಬೆರಳುಗಳನ್ನು ಮತ್ತು ಮಣಿಕಟ್ಟಿನ ಮೂಳೆಗಳನ್ನು ಜೋಡಿಸುತ್ತವೆ. ಪ್ರತಿ ಮಾನವ ಕೈಯು ಐದು ಹಸ್ತ ಮಧ್ಯದ ಮೂಳೆಗಳು ಮತ್ತು ಎಂಟು ಮಣಿಕಟ್ಟಿನ ಮೂಳೆಗಳನ್ನು ಹೊಂದಿರುತ್ತದೆ.

ಬೆರಳುಗಳು ಶರೀರದಲ್ಲಿನ ನರ ತುದಿಗಳ ಅತಿ ದಟ್ಟ ಪ್ರದೇಶಗಳಲ್ಲಿ ಕೆಲವನ್ನು ಹೊಂದಿರುತ್ತವೆ, ಮತ್ತು ಸ್ಪರ್ಶ ಪ್ರತಿಕ್ರಿಯೆಯ ಅತ್ಯಂತ ಶ್ರೀಮಂತ ಮೂಲವಾಗಿವೆ. ಇವು ಶರೀರದ ಅತ್ಯಂತ ಹೆಚ್ಚಿನ ಸ್ಥಾನಿಕ ಸಾಮರ್ಥ್ಯವನ್ನು ಹೊಂದಿವೆ; ಹಾಗಾಗಿ, ಸ್ಪರ್ಶದ ಭಾವವು ಕೈಗಳೊಂದಿಗೆ ನಿಕಟವಾಗಿ ಸಂಬಂಧಿಸಿದೆ. ಇತರ ಜೊತೆ ಅಂಗಗಳಂತೆ (ಕಣ್ಣುಗಳು, ಪಾದಗಳು, ಕಾಲುಗಳು) ಪ್ರತಿ ಕೈಯನ್ನು ವಿರುದ್ಧ ಮೆದುಳು ಗೋಳಾರ್ಧವು ನಿಯಂತ್ರಿಸುತ್ತದೆ, ಹಾಗಾಗಿ ಪೆನ್ಸಿಲ್‍ನಿಂದ ಬರೆಯುವಂತಹ ಒಂದೇ ಕೈಯ ಚಟುವಟಿಕೆಗಳಿಗೆ ಆದ್ಯತೆಯ ಕೈಯ ಆಯ್ಕೆಯು ವೈಯಕ್ತಿಕ ಮಿದುಳಿನ ಕಾರ್ಯನಿರ್ವಹಣೆಯನ್ನು ಪ್ರತಿಬಿಂಬಿಸುತ್ತದೆ. ಮಾನವರಲ್ಲಿ, ಕೈಗಳು ಶಾರೀರಿಕ ಹಾವಭಾವ ಮತ್ತು ಸನ್ನೆ ಭಾಷೆಯಲ್ಲಿ ಮಹತ್ವದ ಕಾರ್ಯನಿರ್ವಹಿಸುತ್ತವೆ. ಅದೇ ರೀತಿ ಎರಡು ಕೈಗಳ ಹತ್ತು ಬೆರಳುಗಳು ಮತ್ತು (ಹೆಬ್ಬೆರಳಿನಿಂದ ಮುಟ್ಟಬಹುದಾದಂಥ) ನಾಲ್ಕು ಬೆರಳುಗಳ ಹನ್ನೆರಡು ಅಂಗುಲ್ಯಸ್ಥಿಗಳು ಸಂಖ್ಯಾ ವ್ಯವಸ್ಥೆಗಳು ಮತ್ತು ಗಣನಾ ತಂತ್ರಗಳಿಗೆ ಜನ್ಮ ನೀಡಿವೆ.

ಕೈಯ ಮುಂಭಾಗದ (ಅಂಗೈ) ಮೇಲಿನ ಕೇಶರಹಿತ ಚರ್ಮವು ತುಲನಾತ್ಮಕವಾಗಿ ದಪ್ಪವಾಗಿದ್ದು ಇದನ್ನು ಕೈಯ ಬಾಗುವಿಕೆ ರೇಖೆಗಳ ಉದ್ದಕ್ಕೆ ಬಾಗಿಸಬಹುದು. ಇಲ್ಲಿ ಚರ್ಮವು ಕೆಳಗಿನ ಅಂಗಾಂಶ ಮತ್ತು ಮೂಳೆಗಳಿಗೆ ಬಿಗಿಯಾಗಿ ಬಂಧಿತವಾಗಿರುತ್ತದೆ. ಶರೀರದ ಉಳಿದ ಭಾಗದ ಚರ್ಮಕ್ಕೆ ಹೋಲಿಸಿದರೆ, ಕೈಗಳ ಅಂ‍ಗೈಗಳು (ಜೊತೆಗೆ ಪಾದಗಳ ಅಂಗಾಲುಗಳು) ಕೈಯ ಇನ್ನೊಂದು ಬದಿಗೆ ಹೋಲಿಸಿದರೆ ಸಾಮಾನ್ಯವಾಗಿ ಹೆಚ್ಚು ತಿಳಿಯಾಗಿರುತ್ತವೆ ಮತ್ತು ಕಪ್ಪು ಚರ್ಮದ ವ್ಯಕ್ತಿಗಳಲ್ಲಿ ಇನ್ನೂ ಹೆಚ್ಚು ತಿಳಿಯಾಗಿರುತ್ತವೆ. ವಾಸ್ತವವಾಗಿ, ಪಾಮೊಪ್ಲ್ಯಾಂಟಾರ್ ಚರ್ಮದಲ್ಲಿ ನಿರ್ದಿಷ್ಟವಾಗಿ ವ್ಯಕ್ತಗೊಂಡ ಜೀನ್‍ಗಳು ಮೆಲನಿನ್ ಉತ್ಪತ್ತಿಯನ್ನು ತಡೆಯುತ್ತವೆ ಮತ್ತು ಹಾಗಾಗಿ ಕಂದಿಸುವ ಸಾಮರ್ಥ್ಯವನ್ನು ತಡೆಯುತ್ತದೆ, ಮತ್ತು ಹೊರಚರ್ಮದ ಸ್ಟ್ರ್ಯಾಟಮ್ ಲೂಸಿಡಮ್ ಮತ್ತು ಸ್ಟ್ರ್ಯಾಟಮ್ ಕಾರ್ನಿಯಮ್ ಪದರಗಳ ದಪ್ಪವಾಗುವಿಕೆಯನ್ನು ಉತ್ತೇಜಿಸುತ್ತವೆ.

ಉಲ್ಲೇಖಗಳು

ಮಾನವ ಶರೀರ
ವಸಂತ ಶೆಟ್ಟಿ ಬೆಳ್ಳಾರೆ.

ಕನ್ನಡ ಮತ್ತು ತುಳು ಭಾಷಾ ಸಂಘಟಕ, ಸಾಹಿತಿ ಹಾಗೂ ಪ್ರಕಾಶಕರು.

ಹುಟ್ಟು
ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯ ತಾಲೂಕಿನ ಶ್ರೀ ಡಿ. ಜತ್ತಪ್ಪ ಶೆಟ್ಟಿ ಅವರ ಪುತ್ರರಾದ ಶ್ರೀ ವಸಂತ ಶೆಟ್ಟಿ ಬೆಳ್ಳಾರೆ (ಜನನ ೧೯೬೨) ಅವರುಕಳಂಜದ ತಂಟೆಪ್ಪಾಡಿಯವರು. ೧೯೮೨ ರಿಂದ ದೆಹಲಿಯಲ್ಲಿ ನೆಲೆಸಿರುವ ಅವರು ಕನ್ನಡ ಮತ್ತು ತುಳು ಭಾಷಾ ಸಂಘಟಕ, ಸಾಹಿತಿ ಹಾಗೂ ಪ್ರಕಾಶಕರಾಗಿದ್ದಾರೆ. ಹೊರನಾಡಿನಲ್ಲಿ ಅದರಲ್ಲೂ ರಾಷ್ಟ್ರ ರಾಜಧಾನಿಯಾದ ದೆಹಲಿಯಲ್ಲಿ ನಿರಂತರ ಕನ್ನಡ ಚಟುವಟಿಕೆಗಳನ್ನು ನಡೆಸುತ್ತಾ, ಕನ್ನಡದ ಉಳಿವು ಮತ್ತು ಬೆಳವಣಿಗೆಗೆ ಅಪೂರ್ವವಾದ ಕೊಡುಗೆ ನೀಡಿದ್ದಾರೆ.

ಉದ್ಯೋಗ
ಸೆಂಚುರಿಕ್ರೇನ್‍ಇಂಜಿನಿಯರ್ಸ್ ಪ್ರೈವೇಟ್ ಲಿ.ಫರಿದಾಬಾದ್‍ಇದರಲ್ಲಿಅಸಿಸ್ಟೆಂಟ್ ವೈಸ್‍ಪ್ರೆಸಿಡೆಂಟ್ ಆಗಿ ೧೬ ವರ್ಷಗಳಿಂದ ಸೇವೆ ಸಲ್ಲಿಸುತ್ತಿರುವ ಶ್ರೀ ವಸಂತ ಶೆಟ್ಟಿ ಬೆಳ್ಳಾರೆ ಅವರು ಈ ಹಿಂದೆರೇವಾ ಇಂಡಸ್ಟ್ರೀಸ್ ಲಿ.ಫರಿದಾಬಾದ್‍ನಲ್ಲಿ ವಿವಿಧ ಹುದ್ದೆಗಳಲ್ಲಿ ೧೭ ವರ್ಷಗಳ ಅನುಭವ ಪಡೆದಿದ್ದಾರೆ.

ಕೃತಿಗಳು 			
ಅಂತರ್ಗತ-ಕಿರುಕಾದಂಬರಿ(೧೯೮೫)
 ಅಕಾಲ-ಕಥಾ ಸಂಕಲನ (೨೦೦೭)
 ಅಧ್ಯಾಯ-ಕವನ ಸಂಕಲನ (೨೦೦೮)
ಅನೇಕ (೨೦೦೮)
ಆಶಾಸೌಧ-ಕಥಾ ಸಂಕಲನ (೨೦೦೯)
 ಅದಮ್ಯ ಕೃತಿ(೨೦೦೯)
 ಯಕ್ಷಗಾನ ಕಲಾವಿದ ಅಳಿಕೆ ರಾಮಯ್ಯ ರೈ ಅವರ ಕುರಿತಾದ ಕೃತಿ 'ಅಳಿಕೆ' ಬಿಡುಗಡೆಯಾಗಿದೆ(೨೦೧೩)

ಪತ್ರಿಕೆಯಲ್ಲಿ ಕೆಲಸ
ಎಂಬತ್ತರ ದಶಕದಲ್ಲಿ ದೆಹಲಿಯಲ್ಲಿ ಎರಡು ವರ್ಷ ‘ಅಂತರ’ ಎಂಬ ಸಾಹಿತ್ಯಿಕ ಮಾಸಪತ್ರಿಕೆಯ ಪ್ರಕಟಣೆಯನ್ನೂ ಮಾಡಿದ್ದಾರೆ.

ಪತ್ರಿಕೆಯಲ್ಲಿ ಕೆಲಸ
ದೆಹಲಿ ಕರ್ನಾಟಕ ಸಂಘದ ‘ಅಭಿಮತ’ ಪತ್ರಿಕೆಯ ಪ್ರಧಾನ ಸಂಪಾದಕನಾಗಿ (೨೦೦೯-೧೦)
ದೆಹಲಿ ಮಿತ್ರ’ ದ ಸಂಚಾಲಕನಾಗಿ

ಗೌರವ
ಜನವರಿ ೧೩, ೨೦೧೮ ರಂದು ನಡೆದ ಕನ್ನಡ ಸಾಹಿತ್ಯ ಪರಿಷತ್ತಿನ ಸುಳ್ಯ ತಾಲೂಕು ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ. 
ಅಕ್ಟೋಬರ್ ೧೬, ೨೦೧೮ ರಂದು ನಡೆದ ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿಯಿಂದ ಸುಳ್ಯ ತಾಲೂಕು ಮಟ್ಟದ ‘ತುಳು ಸಾಹಿತ್ಯ ಸಮ್ಮೇಳನ’ದ ಅಧ್ಯಕ್ಷತೆ

ಉಲ್ಲೇಖ

ಬರಹಗಾರ
ಲೇಖಕರು
ಹೈನು ದನ

(ಹೈನು ಹಸುಗಳು ಎಂದೂ ಕರೆಯಲ್ಪಡುವ) ಹೈನು ದನ ಎಂದರೆ ಭಾರೀ ಪ್ರಮಾಣದ ಹಾಲನ್ನು ಉತ್ಪಾದಿಸುವ ಸಾಮರ್ಥ್ಯಕ್ಕಾಗಿ ಬೆಳೆಸಲ್ಪಟ್ಟ ದನಗಳು. ಇದರಿಂದ ಕ್ಷೀರೋತ್ಪನ್ನಗಳನ್ನು ತಯಾರಿಸಲಾಗುತ್ತದೆ. ಐತಿಹಾಸಿಕವಾಗಿ, ಹೈನು ದನ ಮತ್ತು ಮಾಂಸದ ದನದ ನಡುವೆ ಸ್ವಲ್ಪವೇ ವ್ಯತ್ಯಾಸವಿತ್ತು, ಮತ್ತು ಅದೇ ಪಶುಗಳನ್ನು ಹಲವುವೇಳೆ ಮಾಂಸ ಮತ್ತು ಹಾಲು ಉತ್ಪಾದನೆ ಎರಡಕ್ಕೂ ಬಳಸಲಾಗುತ್ತಿತ್ತು. ಇಂದು, ಗೋವಿನ ಉದ್ಯಮವು ಹೆಚ್ಚು ವಿಶಿಷ್ಟವಾಗಿದೆ ಮತ್ತು ಬಹುತೇಕ ಹೈನು ದನಗಳನ್ನು ದೊಡ್ಡ ಪ್ರಮಾಣದ ಹಾಲನ್ನು ಉತ್ಪಾದಿಸಲು ಬೆಳೆಸಲಾಗಿದೆ.

ಹೈನು ಹಸುಗಳನ್ನು ಹಿಂಡುಗಳಲ್ಲಿ ಅಥವಾ ಹೈನುದಾಣಗಳಲ್ಲಿ ಅಥವಾ ವಾಣಿಜ್ಯ ಸಾಕಣೆಕೇಂದ್ರಗಳಲ್ಲಿ ಕಾಣಬಹುದು. ಹೈನುದಾಣಗಳಲ್ಲಿ ಹೈನು ಕೃಷಿಕರು ದನಗಳ ಒಡೆಯರಾಗಿ ಅವನ್ನು ನಿರ್ವಹಿಸಿ, ಆರೈಕೆ ಮಾಡಿ, ಅವುಗಳಿಂದ ಹಾಲನ್ನು ಸಂಗ್ರಹಿಸುತ್ತಾರೆ. ಹಿಂಡಿನ ಗಾತ್ರಗಳು ಭೂಸ್ವಾಧೀನ ಸಂಸ್ಕೃತಿ ಮತ್ತು ಸಾಮಾಜಿಕ ರಚನೆಯನ್ನು ಅವಲಂಬಿಸಿ ವಿಶ್ವದಾದ್ಯಂತ ಬದಲಾಗುತ್ತವೆ. ಅಮೇರಿಕವು ೭೫,೦೦೦ ಹೈನು ಹಿಂಡುಗಳಲ್ಲಿ ೯ ಮಿಲಿಯ ಹಸುಗಳನ್ನು ಹೊಂದಿದೆ, ಮತ್ತು ಹಿಂಡಿನ ಸರಾಸರಿ ಗಾತ್ರ ೧೨೦ ಹಸುಗಳಷ್ಟು ಇದೆ. ಸಣ್ಣ ಹಿಂಡುಗಳ ಸಂಖ್ಯೆಯು ಬಹಳ ವೇಗವಾಗಿ ಕುಸಿಯುತ್ತಿದೆ ಮತ್ತು ೫೦೦ ಹಸುಗಳಿಗಿಂತ ಹೆಚ್ಚಿರುವ ೩,೧೦೦ ಹಿಂಡುಗಳು ೨೦೦೭ರಲ್ಲಿ ಅಮೇರಿಕದ ಹಾಲಿನ ಶೇಕಡ ೫೧ ರಷ್ಟು ಉತ್ಪಾದಿಸಿದ್ದವು. ಒಟ್ಟಾರೆಯಾಗಿ ಯುನೈಟಡ್ ಕಿಂಗ್ಡಮ್ ಹೈನು ಹಿಂಡು ಸರಿಸುಮಾರು ೧.೫ ಮಿಲಿಯ ಹಸುಗಳನ್ನು ಹೊಂದಿದೆ, ಮತ್ತು ಒಂದು ಸರಾಸರಿ ಸಾಕಣೆಕೇಂದ್ರದಲ್ಲಿ ಸುಮಾರು ೧೦೦ ತಲೆಗಳಿವೆ ಎಂದು ವರದಿ ಮಾಡಲಾಗಿದೆ. ನ್ಯೂ ಜ಼ೀಲಂಡ್‍ನಲ್ಲಿ, ಸರಾಸರಿ ಹಿಂಡು ೩೭೫ಕ್ಕಿಂತ ಹೆಚ್ಚು ಹಸುಗಳನ್ನು ಹೊಂದಿದ್ದರೆ, ಆಸ್ಟ್ರೇಲಿಯಾದಲ್ಲಿ, ಸರಾಸರಿ ಹಿಂಡಿನಲ್ಲಿ ಸುಮಾರು ೨೨೦ ಹಸುಗಳು ಇವೆ.

ಅನೇಕ ಇತರ ಜಾನುವಾರು ಪಾಲನೆಯಂತೆ ಹೈನುಗಾರಿಕೆಯನ್ನು ಸಾಂದ್ರ ಮತ್ತು ವ್ಯಾಪಕ ನಿರ್ವಹಣಾ ಪದ್ಧತಿಗಳಾಗಿ ವಿಭಜಿಸಬಹುದು. ಸಾಂದ್ರ ವ್ಯವಸ್ಥೆಗಳು ಹಿಂಡಿನಲ್ಲಿನ ಪ್ರತಿ ಹಸುವಿನಿಂದ ಗರಿಷ್ಠ ಉತ್ಪಾದನೆ ಕಡೆಗೆ ಕೇಂದ್ರೀಕರಿಸುತ್ತವೆ. ಇದು ಪರಿಪೂರ್ಣ ಪೋಷಣೆ ಒದಗಿಸಲು ಅವುಗಳ ಆಹಾರವನ್ನು ರೂಪಿಸುವುದನ್ನು ಮತ್ತು ಹಸುಗಳಿಗೆ ಮುಕ್ತ ಕೊಟ್ಟಿಗೆ ಅಥವಾ ಕಟ್ಟು ಕೊಟ್ಟಿಗೆಯಂತಹ ಬಂಧನ ವ್ಯವಸ್ಥೆಯಲ್ಲಿ ವಸತಿ ಮಾಡಿಕೊಡುವುದನ್ನು ಒಳಗೊಳ್ಳುತ್ತದೆ. ಈ ಹಸುಗಳನ್ನು ಅವುಗಳ ಸ್ತನ್ಯದಾನದ ಉದ್ದಕ್ಕೂ ಒಳಗಡೆ ಇಡಲಾಗುತ್ತದೆ ಮತ್ತು ಆದರ್ಶಪ್ರಾಯವಾಗಿ ಮತ್ತೊಮ್ಮೆ ಕರುಹಾಕುವ ಮೊದಲು ಅವುಗಳ ೬೦ ದಿನದ ಒಣ ಅವಧಿಯಲ್ಲಿ ಹುಲ್ಲುಗಾವಲಿನಲ್ಲಿ ಬಿಡಬಹುದು. ಮುಕ್ತ ಕೊಟ್ಟಿಗೆ ಶೈಲಿಯ ವಸತಿಸ್ಥಳಗಳು ದನಗಳನ್ನು ಮುಕ್ತವಾಗಿ ಬಿಟ್ಟಿರುವುದನ್ನು ಒಳಗೊಳ್ಳುತ್ತವೆ. ಇಲ್ಲಿ ಇವು ಮೇವು, ನೀರು ಮತ್ತು ಲಾಯಗಳಿಗೆ ಮುಕ್ತ ಅವಕಾಶವನ್ನು ಹೊಂದಿರಬಹುದು, ಆದರೆ ದಿನದಲ್ಲಿ ಬಹು ಬಾರಿ ಹಾಲು ಕರೆಯಲು ಇವುಗಳನ್ನು ವಸತಿಸ್ಥಳದ ಮತ್ತೊಂದು ಭಾಗಕ್ಕೆ ಸ್ಥಳಾಂತರಿಸಲಾಗುತ್ತದೆ.

ಉಲ್ಲೇಖಗಳು

ಹೈನುಗಾರಿಕೆ
ಮೀ ಟೂ ಅಭಿಯಾನ

ಮೀ ಟೂ ಅಥವಾ ‘ನಾನು ಕೂಡ’ ಎಂಬ ಅಭಿಯಾನ ಎರಡು ಅರ್ಥಗಳನ್ನು ಒಳಗೊಂಡಿವೆ. ಲೈಂಗಿಕ ದೌರ್ಜನ್ಯಕ್ಕೆ ಒಳಗಾದವರಲ್ಲಿ ‘ನಾನು ಕೂಡ’ ಎಂಬುದೊಂದು; ಲೈಂಗಿಕ ಶೋಷಣೆಗೆ ಗುರಿಯಾದ ಹೆಣ್ಣಿಗೆ ‘ನಾನು ಕೂಡ ಬೆಂಬಲಿಗರಾಗಿರುತ್ತೇವೆ’ ಎನ್ನುವುದು ಮತ್ತೊಂದು.

ಪರಿಚಯ
 ಪುರಾಣೇತಿಹಾಸದ ಕಾಲದಿಂದಲೂ ಮಹಿಳೆ ಲೈಂಗಿಕ ದೌರ್ಜನ್ಯಕ್ಕೆ ಒಳಗಾಗಿ ತನ್ನೊಳಗೆ ಹೆಪ್ಪುಗಟ್ಟಿರುವ ಆಕ್ರೋಶ, ಮಡುಗಟ್ಟಿರುವ ವೇದನೆಗಳನ್ನು ಈ ದಿನಗಳಲ್ಲಿ ಹೊರಹಾಕುವ ದಿಟ್ಟತನ ತೋರುತ್ತಿದ್ದಾಳೆ. ಇಂದಿನ ಆಧುನಿಕ ದುಶ್ಯಾಸನ-ಕೀಚಕರಿಂದ ತಪ್ಪಿಸಿಕೊಳ್ಳಲು ಹೆಣಗುತ್ತಿದ್ದಾಳೆ. 
 # ಮೀ ಟೂ ಎಂಬ ಅಭಿಯಾನದ ಮೂಲಕ ತನ್ನನ್ನು ಕಾಡುತ್ತಿರುವ ಮಾನಸಿಕ ಒತ್ತಡಗಳಿಂದ ಹೊರಬರಲು ಹವಣಿಸುತ್ತಿದ್ದಾಳೆ. ಲೈಂಗಿಕ ಶೋಷಣೆಗೆ ಗುರಿಯಾಗಿ ತನ್ನತನವನ್ನು ಕಳೆದುಕೊಳ್ಳುತ್ತಿರುವ ಹೆಣ್ಣಿಗೆ ಇದು ಆತ್ಮವಿಶ್ವಾಸ, ಧೈರ್ಯ, ಭರವಸೆಗಳನ್ನು ತುಂಬುತ್ತಿದೆ. ಇದರಿಂದ ಸಮಾಜದೊಳಗೆ ಒಂದು ಬಗೆಯ ಹೊಸ ಸಂಚಲನ ಶುರುವಾಗಿದೆ.

ಇತಿವೃತ್ತ
 ಈ ಐತಿಹಾಸಿಕ ಚಳುವಳಿ ಸುಮಾರು 12 ವರ್ಷಗಳ ಹಿಂದೆಯೇ ಆರಂಭಗೊಂಡರೂ ಅದು ಆಮೆ ವೇಗದಲ್ಲಿತ್ತು. 2006ರಲ್ಲಿ ಆಫ್ರಿಕನ್ ಮೂಲದ ‘ತರಾನ್ ಬರ್ಕ್’ ಎಂಬ ಮಹಿಳೆ ನ್ಯೂಯಾರ್ಕ್‍ನಲ್ಲಿದ್ದು ನಾಗರಿಕ ಹಕ್ಕುಗಳ ಹೋರಾಟಗಾರ್ತಿಯಾಗಿ ಗುರ್ತಿಸಿಕೊಂಡು, ತನ್ನ ಸುತ್ತಲೂ ನಡೆಯುತ್ತಿದ್ದ ಲೈಂಗಿಕ ದೌರ್ಜನ್ಯವನ್ನು ನಿಯಂತ್ರಿಸಲು, ಮೊಟ್ಟ ಮೊದಲಿಗೆ # ಮೀ ಟೂ ಹ್ಯಾಶ್‍ಟ್ಯಾಗ್ ಪ್ರಾರಂಭಿಸಿದಳು. ಅಂದು ‘ಸಹಾನುಭೂತಿಯ ಮೂಲಕ ಮಹಿಳಾ ಸಬಲೀಕರಣ’ ಎಂಬ ಆಶಯದೊಂದಿಗೆ ಶುರುವಾದ ಈ ಅಭಿಯಾನ ಇಂದು ತೀವ್ರಗತಿಯನ್ನು ಪಡೆದುಕೊಂಡಿದೆ. 
 ಳೆದ ವರ್ಷ ಅಕ್ಟೋಬರ್ 5ರಂದು ಹಾಲಿವುಡ್ ನಿರ್ದೇಶಕರೊಬ್ಬರ ಮೇಲೆ ‘ಅಲಿಯಾಸ್ ಮಿಲಾನೊ’ ಎಂಬ ಮಹಿಳೆ ಸಾಮಾಜಿಕ ಜಾಲತಾಣದಲ್ಲಿ ಹ್ಯಾಶ್‍ಟ್ಯಾಗ್ ಬಳಸಿ #ಮೀ ಟೂ ಅಭಿಯಾನವನ್ನು ಚುರುಕುಗೊಳಿಸಿದಳು. ಈ ಅಭಿಯಾನ ಮಹಿಳೆಯರು ವಿವಿಧ ಕ್ಷೇತ್ರಗಳಲ್ಲಿ ಅನುಭವಿಸುತ್ತಿರುವ ಮಾನಸಿಕ, ದೈಹಿಕ ದೌರ್ಜನ್ಯವನ್ನು ಬಯಲು ಮಾಡಿ, ಉದ್ಯೋಗಸ್ಥ ಮಹಿಳೆಯರು ಅನುಭವಿಸುತ್ತಿರುವ ಮೂಕ ವೇದನೆಯನ್ನು ಜಗಜ್ಜಾಹೀರು ಪಡಿಸುವುದಾಗಿದೆ.

ವಾಸ್ತವ ಸಮಾಜದಲ್ಲಿ
 ಭಾರತ ದೇಶದ ಗ್ರಾಮೀಣ ಪ್ರದೇಶದಲ್ಲಿ ‘ಸೋಷಿಯಲ್ ಮಿಡಿಯಾ’ ಎಂದರೆ ಏನೆಂದು ಗೊತ್ತಿರದ ಮುಗ್ದ ಮಹಿಳೆಯರು ಹೆಚ್ಚಿನ ಸಂಖ್ಯೆಯಲ್ಲಿದ್ದಾರೆ. ಅವರ ಮೇಲಾಗುತ್ತಿರುವ ಲೈಂಗಿಕ ಶೋಷಣೆ, ಮಾನಸಿಕ ಕಿರುಕುಳ, ಮಾನಭಂಗದಂತಹ ವಿಚಾರಗಳು ಬೆಳಕಿಗೆ ಬರುವುದೇ ಇಲ್ಲ. 
 ಎಷ್ಟೋ ಮಹಿಳೆಯರಿಗೆ ಅವನ್ನು ಹೇಳಿಕೊಳ್ಳಲು ಸಾಧ್ಯವಾಗದೇ, ಆತ್ಮಹತ್ಯೆಯ ಮೊರೆ ಹೋಗಿದ್ದಾರೆ. ಬದುಕಿರುವಾಗ ಬೆಳಕಿಗೆ ಬರದ ಎಷ್ಟೋ ಘಟನೆಗಳು ಅವರು ಸತ್ತ ನಂತರ ಬೆಳಕಿಗೆ ಬಂದ ಉದಾಹರಣೆಗಳು ಸಾಕಷ್ಟಿವೆ. 
 ಅಸಂಘಟಿತ ಕ್ಷೇತ್ರದಲ್ಲಿ ದುಡಿಯುತ್ತಿರುವ, ಸೇವಾ ಭದ್ರತೆಯೇ ಇಲ್ಲದ ಬಹುಸಂಖ್ಯಾತ ಮಹಿಳೆಯರಿಗೆ # ಮೀ ಟೂ ಭರವಸೆಯ ಬೆಳಕಾಗಬೇಕಿದೆ. ಭಾರತೀಯ ಸಮಾಜದಲ್ಲಿ ಮಹಿಳೆ ಎಲ್ಲಾ ಕ್ಷೇತ್ರಗಳಲ್ಲೂ, ಎಲ್ಲಾ ವರ್ಗಗಳಲ್ಲೂ, ಎಲ್ಲಾ ಸ್ತರಗಳಲ್ಲೂ ಲೈಂಗಿಕ ದೌರ್ಜನ್ಯಕ್ಕೆ ಗುರಿಯಾಗುತ್ತಿದ್ದಾಳೆ. ಕಾಯ್ದೆ, ಕಾನೂನು-ಕಟ್ಟಳೆಗಳೆಲ್ಲ ಉಳ್ಳವರ ಪಾಲಾಗುತ್ತಿವೆ. ಹೆಣ್ಣನ್ನು ಲೈಂಗಿಕವಾಗಿ ಶೋಷಿಸುವರಲ್ಲಿ ಬಹುತೇಕರು ವಿದ್ಯಾವಂತ ಪುರುಷರೇ ಆಗಿದ್ದಾ

ಉಲ್ಲೇಖಗಳು

 ಮಹಿಳಾ ಸಮಸ್ಯೆ
 ಮಹಿಳಾ ಅಭಿಯಾನ
ಲೈಂಗಿಕ ಶೋಷಣೆ
ಬ್ಯಾಕಾರವಳ್ಳಿ

ಸಕಲೇಶಪುರ ತಾಲೂಕಿನ ಬ್ಯಾಕರವಳ್ಳಿ ಗ್ರಾಮವು ಮಲೆನಾಡು ಪ್ರದೇಶವಾಗಿದ್ದು ಇಲ್ಲಿ ಹಲವಾರು ವಿಶೇಷತೆಗಳನ್ನು  ಕಾಣಬಹುದು..... ಮಲೆನಾಡ ವೀಕ್ಷಣೆ ಬಹಳ ರೋಮಾಂಚಕವಾಗಿರುವುದರಿಂದ ಅನೇಕ ಜನರು ಬೇರೆ ಬೇರೆ ಪ್ರದೇಶದಿಂದ ವೀಕ್ಷಿಸಲು ಬರುತ್ತಾರ. ಈ ಜನರಿಗೆ ಆಶ್ರಯಕ್ಕಾಗಿ ಸುತ್ತ ಮುತ್ತ ಹಲವಾರು ಹೋಮ್ ಸ್ಟೇ ಗಳನ್ನು ನಿರ್ಮಿಸಿದ್ದಾರೆ.. 

ಬ್ಯಾಕರವಳ್ಳಿ  ಗ್ರಾಮದ ಅಕ್ಕ ಪಕ್ಕ ಇರುವ ಹೋಮ್ 

ಸ್ಟೇಗಳು 

1 -ಗ್ರೀನ್ ಗ್ರಾಸ್ ಹೋ

ಮ್ ಸ್ಟೇ 

2-ಸ್ವಸ್ಥ ಹೋಮ್ ಸ್ಟೇ 

3-ನೇಚರ್ ಟ್ರೀಟ್ ಹೋಮ್ ಸ್ಟೇ 

4-ದಿ ಬಿಸಲೆ ಹೋಮ್ ಸ್ಟೇ 

ಇತ್ಯಾದಿ 

    ಮೊರಾರ್ಜಿ ದೇಸಾಯಿ ಆಂಗ್ಲ ಮಾಧ್ಯಮ ವಸತಿ ಶಾಲೆ ) ಇಲ್ಲಿ ಉಚಿತ ಶಿಕ್ಷಣ ದೊರೆಯುತ್ತದೆ... ಅಂದರೆ ಉಚಿತ ವಸತಿ, ಸಮವಸ್ತ್ರ, ಊಟ, ಪಠ್ಯ ಪುಸ್ತಕ, ಬ್ಯಾಗ್, ಶೂಸಕಲೇಶಪುರ ತಾಲೂಕಿನ ಬ್ಯಾಕರವಳ್ಳಿ ಗ್ರಾಮವು ಮಲೆನಾಡು ಪ್ರದೇಶವಾಗಿದ್ದು ಇಲ್ಲಿ ಹಲವಾರು ವಿಶೇಷತೆಗಳನ್ನು  ಕಾಣಬಹುದು..... ಮಲೆನಾಡ ವೀಕ್ಷಣೆ ಬಹಳ ರೋಮಾಂಚಕವಾಗಿರುವುದರಿಂದ ಅನೇಕ ಜನರು ಬೇರೆ ಬೇರೆ ಪ್ರದೇಶದಿಂದ ವೀಕ್ಷಿಸಲು ಬರುತ್ತಾರ. ಈ ಜನರಿಗೆ ಆಶ್ರಯಕ್ಕಾಗಿ ಸುತ್ತ ಮುತ್ತ ಹಲವಾರು ಹೋಮ್ ಸ್ಟೇ ಗಳನ್ನು ನಿರ್ಮಿಸಿದ್ದಾರೆ.. 

ಬ್ಯಾಕರವಳ್ಳಿ  ಗ್ರಾಮದ ಅಕ್ಕ ಪಕ್ಕ ಇರುವ ಹೋಮ್ 

ಸ್ಟೇಗಳು 

1 -ಗ್ರೀನ್ ಗ್ರಾಸ್ ಹೋ

ಮ್ ಸ್ಟೇ 

2-ಸ್ವಸ್ಥ ಹೋಮ್ ಸ್ಟೇ 

3-ನೇಚರ್ ಟ್ರೀಟ್ ಹೋಮ್ ಸ್ಟೇ 

4-ದಿ ಬಿಸಲೆ ಹೋಮ್ ಸ್ಟೇ 

ಇತ್ಯಾದಿ 

    ಈ  ಗ್ರಾಮದಲ್ಲಿ ಮಕ್ಕಳ ವಿದ್ಯಾಭ್ಯಾಸಕ್ಕಾಗಿ ಒಂದು ವಸತಿ ಶಾಲೆ ಇದ್ದು (ಮೊರಾರ್ಜಿ ದೇಸಾಯಿ ಆಂಗ್ಲ ಮಾಧ್ಯಮ ವಸತಿ ಶಾಲೆ ) ಇಲ್ಲಿ ಉಚಿತ ಶಿಕ್ಷಣ ದೊರೆಯುತ್ತದೆ... ಅಂದರೆ ಉಚಿತ ವಸತಿ, ಸಮವಸ್ತ್ರ, ಊಟ, ಪಠ್ಯ ಪುಸ್ತಕ, ಬ್ಯಾಗ್, ಶೂ, ಪೆನ್, ಪೆನ್ಸಿಲ್, ಎಲ್ಲಾ ಸೌಲಭ್ಯ ಗಳು ಇರುತ್ತ ದೆ., ಪೆನ್, ಪೆನ್ಸಿಲ್, ಎಲ್ಲಾ ಸೌಲಭ್ಯ ಗಳು ಇರುತ್ತ ದೆ.

ಹಾಸನ ಜಿಲ್ಲೆ
ಹಡ್ಲು ಗುಡ್ಡ

ನಿಮ್ಮ ಮುಂದಿನ ರಜಾದಿನದಲ್ಲಿ ಸಕಲೇಶಪುರಕ್ಕೆ ಭೇಟಿ ನೀಡಲು ನೀವು ಯೋಚಿಸುತ್ತಿರುವಾಗ ನಿಮ್ಮ ಬೇಸಿಗೆಯ ಹಿಮ್ಮೆಟ್ಟುವಿಕೆಯನ್ನು ಹ್ಯಾಡ್ಲು ಜಲಪಾತಕ್ಕೆ ಯೋಜಿಸಿ. ಈ ಸ್ಥಳವು ಪೋಸ್ಟ್ಕಾರ್ಡ್-ಪರಿಪೂರ್ಣವಾದ ಭೂದೃಶ್ಯವಾಗಿದ್ದು, ಇದು ಅತ್ಯುತ್ತಮವಾದ ಪ್ರಕೃತಿ ಸೌಂದರ್ಯವನ್ನು ನೀಡುತ್ತದೆ. ಹಡ್ಲು ಜಲಪಾತವು ಪ್ರಸಿದ್ಧ ಚಾರಣ ತಾಣವಾಗಿದೆ ಮತ್ತು ಈ ಅದ್ಭುತ ಸ್ಥಳದಲ್ಲಿ ತಮ್ಮ ಪಲ್ಸ್ ರೇಸಿಂಗ್ ಪಡೆಯಲು ಬಯಸುವವರಿಗೆ ಉತ್ತಮ ಅವಕಾಶ ನೀಡುತ್ತದೆ. ಹಿಮದ ಜಲಪಾತಗಳು ಕೆತ್ತಿದ ಕಾಫಿ ತೋಟಗಳು ಮತ್ತು ಕಾಡುಗಳ ಮೂಲಕ ಸ್ಮರಣೀಯವಾದ ಚಾರಣದ ನಂತರ ತಲುಪಿವೆ.
ಹಡ್ಲು ಜಲಪಾತಗಳು ಆರು ಹಂತಗಳ ಮೂಲಕ ಮತ್ತು ಪ್ರವಾಸಿಗರಿಗೆ ಅತ್ಯಂತ ವಿನೋದ ಚಟುವಟಿಕೆಗಳು ಚಳಿಯ ನೀರಿನಲ್ಲಿ ಸ್ನಾನ ಮಾಡುತ್ತಿದ್ದಾರೆ. ಹಾಡ್ಲು ಜಲಪಾತಗಳಿಗೆ ಪ್ರವಾಸವು ನಗರದ ಪುರಸಭೆ ಮತ್ತು ಗದ್ದಲದಿಂದ ತಪ್ಪಿಸಿಕೊಳ್ಳಬಹುದಾದ ಒಟ್ಟು ಪುನರುಜ್ಜೀವನ ಅನುಭವವಾಗಿದೆ. ಭೇಟಿ ನೀಡುವ ಹಾಡ್ಲು ಜಲಪಾತವು ಸಕಲೇಶಪುರದಲ್ಲಿ ಭೇಟಿ ನೀಡುವ ಸ್ಥಳಗಳಲ್ಲಿ ಅವರ ಸ್ನೇಹಿತರು ಮತ್ತು ಕುಟುಂಬಗಳೊಂದಿಗೆ ಬರುವ ಪ್ರತಿಯೊಬ್ಬರಿಗೂ ಉತ್ತಮ ಮನರಂಜನಾ ಅನುಭವವಾಗಿದೆ. ಸ್ಥಳ: ಹಡ್ಲು ಜಲಪಾತ, ಕರ್ನಾಟಕ ಬೆಸ್ಟ್ ಭೇಟಿ ನೀಡುವ ಸಮಯ: ಹ್ಯಾಡ್ಲು ಜಲಪಾತಕ್ಕೆ ಭೇಟಿ ನೀಡಲು ಉತ್ತಮ ಸಮಯ

ಉಲ್ಲೇಖ

ಪ್ರವಾಸೋದ್ಯಮ
ಲೆಕ್ಕಿಗ

ಲೆಕ್ಕಿಗನು ಲೆಕ್ಕಪತ್ರ ನಿರ್ವಹಣೆ ಅಥವಾ ಲೆಕ್ಕಶಾಸ್ತ್ರದ ವೃತ್ತಿಗಾರ. ಲೆಕ್ಕಶಾಸ್ತ್ರ ಎಂದರೆ ಹಣಕಾಸು ಮಾಹಿತಿ ಬಗ್ಗೆ ಮಾಪನ, ಬಹಿರಂಗಪಡಿಸುವಿಕೆ ಅಥವಾ ಭರವಸೆಯನ್ನು ಕೊಡುವುದು. ಇದು ವ್ಯವಸ್ಥಾಪಕರು, ಹೂಡಿಕೆದಾರರು, ತೆರಿಗೆ ಅಧಿಕಾರಿಗಳು ಮತ್ತು ಇತರರಿಗೆ ಸಂಪನ್ಮೂಲಗಳನ್ನು ಹಂಚುವ ಬಗ್ಗೆ ತೀರ್ಮಾನ ಮಾಡುವಲ್ಲಿ ಸಹಾಯ ಮಾಡುತ್ತದೆ. ಅನೇಕ ಅಧಿಕಾರವ್ಯಾಪ್ತಿಗಳಲ್ಲಿ, ವೃತ್ತಿಪರ ಲೆಕ್ಕಶಾಸ್ತ್ರ ನಿಕಾಯಗಳು ವೃತ್ತಿಪರರಿಗಾಗಿ ಅಭ್ಯಾಸ ಮತ್ತು ಮೌಲ್ಯಮಾಪನಗಳ ಮಾನದಂಡಗಳನ್ನು ಕಾಪಾಡುತ್ತವೆ. ತಮ್ಮ ವೃತ್ತಿಪರ ಸಂಘಗಳ ಪ್ರಮಾಣೀಕರಣ ಪರೀಕ್ಷೆಗಳ ಮೂಲಕ ಸಾಮರ್ಥ್ಯವನ್ನು ತೋರಿಸಿಕೊಟ್ಟಿರುವ ಲೆಕ್ಕಿಗರು ಚಾರ್ಟರ್ಡ್ ಅಕೌಂಟೆಂಟ್, ಚಾರ್ಟರ್ಡ್ ಸರ್ಟಿಫ಼ೈಡ್ ಅಕೌಂಟೆಂಟ್ ಅಥವಾ ಸರ್ಟಿಫ಼ೈಡ್ ಪಬ್ಲಿಕ್ ಅಕೌಂಟೆಂಟ್‍ನಂತಹ ಶಿರೋನಾಮಗಳನ್ನು ಬಳಸಲು ದೃಢೀಕರಣ ಪಡೆದಿರುತ್ತಾರೆ. ಅಂತಹ ವೃತ್ತಿಪರರಿಗೆ ಕಾನೂನಿನ ಮೂಲಕ ನಿರ್ದಿಷ್ಟ ಜವಾಬ್ದಾರಿಗಳನ್ನು ನೀಡಲಾಗುತ್ತದೆ, ಉದಾಹರಣೆಗೆ ಒಂದು ಸಂಸ್ಥೆಯ ಹಣಕಾಸು ಲೆಕ್ಕಪಟ್ಟಿಗಳನ್ನು ದೃಢೀಕರಿಸುವ ಸಾಮರ್ಥ್ಯ, ಮತ್ತು ಇವರನ್ನು ವೃತ್ತಿಪರ ದುರಾಚಾರಕ್ಕಾಗಿ ದಂಡನೆಗೆ ಒಳಪಡಿಸಬಹುದು. ಅರ್ಹತೆ ಹೊಂದಿರದ ಲೆಕ್ಕಿಗರನ್ನು ಒಬ್ಬ ಅರ್ಹತೆಯಿರುವ ಲೆಕ್ಕಿಗನು ನೇಮಿಸಿಕೊಳ್ಳಬಹುದು, ಅಥವಾ ಇವರು ಶಾಸನಬದ್ಧ ಸವಲತ್ತುಗಳು ಮತ್ತು ನಿರ್ಬಂಧಗಳಿಲ್ಲದೆ ಸ್ವತಂತ್ರವಾಗಿ ಕಾರ್ಯನಿರ್ವಹಿಸಬಹುದು.

ಕೇಹನ ಮತ್ತು ಸನ್ (೨೦೧೫) ಲೆಕ್ಕಿಗರ ವೈಯಕ್ತಿಕ ಗುಣಲಕ್ಷಣಗಳು ಲೆಕ್ಕಪರಿಶೋಧನಾ ಪ್ರಕ್ರಿಯೆಯ ಅವಧಿಯಲ್ಲಿ ಬಹಳ ಮಹತ್ವದ ಪ್ರಭಾವವನ್ನು ಪ್ರಯೋಗಿಸಬಹುದು ಮತ್ತು ಲೆಕ್ಕಪರಿಶೋಧನಾ ಶುಲ್ಕಗಳು ಹಾಗೂ ಲೆಕ್ಕಪರಿಶೋಧನಾ ಗುಣಮಟ್ಟದ ಮೇಲೆ ಮತ್ತಷ್ಟು ಪ್ರಭಾವ ಬೀರಬಹುದು ಎಂಬುದನ್ನು ಕಂಡುಹಿಡಿಯಲು ದಾಖಲೆ ಆಧಾರಿತ ಅಧ್ಯಯನವನ್ನು ಬಳಸಿದರು. ಬಿಗ್ ಫ಼ೋರ್ ಲೆಕ್ಕಪರಿಶೋಧಕರು ವಿಶ್ವಾದ್ಯಂತ ಲೆಕ್ಕಿಗರ ಅತಿದೊಡ್ಡ ಉದ್ಯೋಗದಾತರಾಗಿದ್ದಾರೆ. ಆದರೆ, ಬಹುತೇಕ ಲೆಕ್ಕಿಗರನ್ನು ವಾಣಿಜ್ಯ, ಕೈಗಾರಿಕಾ ಮತ್ತು ಸಾರ್ವಜನಿಕ ವಲಯದಲ್ಲಿ ನೇಮಿಸಿಕೊಳ್ಳಲಾಗುತ್ತದೆ.

ಭಾರತೀಯ ಚಾರ್ಟರ್ಡ್ ಅಕೌಂಟೆಂಟ್ಸ್ ಸಂಸ್ಥೆಯು (ಐಸಿಎಐ) ಚಾರ್ಟರ್ಡ್ ಅಕೌಂಟೆನ್ಸಿಯನ್ನು ನೀಡುತ್ತದೆ. ಇದು ವಿಶ್ವದಲ್ಲಿನ ಎರಡನೇ ಅತಿ ದೊಡ್ಡ ಲೆಕ್ಕಶಾಸ್ತ್ರ ನಿಕಾಯವಾಗಿದೆ. ಈ ಸಂಸ್ಥೆಯನ್ನು ೧೯೪೯ರಲ್ಲಿ ಚಾರ್ಟರ್ಡ್ ಅಕೌಂಟೆಂಟ್ಸ್ ಕಾಯಿದೆ, ೧೯೪೯ರ ಅಡಿಯಲ್ಲಿ ಭಾರತದಲ್ಲಿ ಚಾರ್ಟರ್ಡ್ ಅಕೌಂಟೆಂಟ್‍ಗಳ ವೃತ್ತಿಯ ನಿಯಂತ್ರಣಕ್ಕಾಗಿ ಸ್ಥಾಪಿಸಲಾಯಿತು. ಐಸಿಎಐ ಭಾರತೀಯ ಲೆಕ್ಕಶಾಸ್ತ್ರ ಸಂಗ್ರಹಾಲಯವನ್ನು ೨೦೦೯ರಲ್ಲಿ ಸ್ಥಾಪಿಸಿತು. ಇದು ವಿಶ್ವದಲ್ಲಿನ ಮೂರನೇ ಲೆಕ್ಕಶಾಸ್ತ್ರ ಸಂಗ್ರಹಾಲಯವಾಗಿದೆ. ಇದು ನೊಯ್ಡಾದಲ್ಲಿ ಐಸಿಎಐಯ ಕಚೇರಿಯಲ್ಲಿ ಸ್ಥಿತವಾಗಿದೆ.

ಉಲ್ಲೇಖಗಳು

ಲೆಕ್ಕಶಾಸ್ತ್ರ ವೃತ್ತಿಗಳು
ಟೈರಸ್ ವಾಂಗ್

ಟೈರಸ್ ವಾಂಗ್ (ಅಕ್ಟೋಬರ್ ೨೫, ೧೯೧೦ - ಡಿಸೆಂಬರ್ ೩೦, ೨೦೧೬) ಚೀನೀ ಮೂಲದ ಅಮೇರಿಕನ್ ಕಲಾವಿದರಾಗಿದ್ದರು. ಅವರು ವರ್ಣಚಿತ್ರಕಾರ, ಅನಿಮೇಟರ್, ಕ್ಯಾಲಿಗ್ರಾಫರ್, ಮುರಾಲಿಸ್ಟ್, ಸೆರಾಮಿಕ್ ವಾದಕ, ಲಿತೊಗ್ರಾಫರ್ ಮತ್ತು ಗಾಳಿಪಟ ತಯಾರಕರಾಗಿದ್ದರು, ಜೊತೆಗೆ  ಸೆಟ್ ಡಿಸೈನರ್ ಮತ್ತು ಸ್ಟೋರಿಬೋರ್ಡ್ ಕಲಾವಿದರಾಗಿದ್ದರು.

ವೃತ್ತಿ 
೨೦ ನೇ ಶತಮಾನದ ಅತ್ಯಂತ ಪ್ರಭಾವಶಾಲಿ ಮತ್ತು ಪ್ರಸಿದ್ಧ ಏಷ್ಯನ್-ಅಮೇರಿಕನ್ ಕಲಾವಿದರ ಪೈಕಿ ಒಬ್ಬರು,  ವಾಂಗ್ ಅವರು ಚಲನಚಿತ್ರ ನಿರ್ಮಾಣದ ಚಿತ್ರಕಾರರಾಗಿದ್ದರು, ಅವರು ಡಿಸ್ನಿ ಮತ್ತು ವಾರ್ನರ್ ಬ್ರದರ್ಸ್ಗ ಕಂಪನಿಯಲ್ಲಿ ಕೆಲಸ ಮಾಡಿದರು. ಅವರು ವರ್ಕ್ಸ್ ಪ್ರೋಗ್ರೆಸ್ ಅಡ್ಮಿನಿಸ್ಟ್ರೇಷನ್ (ಡಬ್ಲ್ಯೂಪಿಎ) ನಲ್ಲಿ ಮ್ಯೂರಲ್ ವಾದಕರಾಗಿದ್ದರು ಮತ್ತು ಹಾಲ್ಮಾರ್ಕ್ ಕಾರ್ಡು ನಲ್ಲಿ ಶುಭಾಶಯ ಪತ್ರ ಕಲಾವಿದರಾಗಿದ್ದರು. ಗಮನಾರ್ಹವಾಗಿ, ಅವರು ಡಿಸ್ನಿ ಚಿತ್ರದ ೧೯೪೨ ರ ಚಲನಚಿತ್ರ ಬಾಂಬಿಯ ಪ್ರಮುಖ ನಿರ್ಮಾಣದ ಸಚಿತ್ರಕಾರರಾಗಿದ್ದರು, ಸಾಂಗ್ ರಾಜವಂಶದ ಕಲೆಗಳಿಂದ ಸ್ಫೂರ್ತಿ ಪಡೆದಿದ್ದರು. ಅವರು ರೆಬೆಲ್ ವಿದೌಟ್ ಎ ಕಾಸ್ (೧೯೫೫), ಅರೌಂಡ್ ದ ವರ್ಲ್ಡ್ ಇನ್ ಏಟಿ ಡೇಸ್ (೧೯೫೬), ರಿಯೊ ಬ್ರಾವೋ (೧೯೫೯), ದಿ ಮ್ಯೂಸಿಕ್ ಮ್ಯಾನ್ (೧೯೫೯), ಸೆಟ್ ಡಿಸೈನರ್ ಅಥವಾ ಸ್ಟೋರಿಬೋರ್ಡ್ ಕಲಾವಿದರಾಗಿ ಹಲವಾರು ಚಲನಚಿತ್ರಗಳ ಕಲಾ ವಿಭಾಗದಲ್ಲಿ ಸೇವೆ ಸಲ್ಲಿಸಿದರು. ೧೯೬೨), ದಿ ಗ್ರೇಟ್ ರೇಸ್ (೧೯೬೨), ಪಿಟಿ ೧೦೯ (೧೯೬೩), ದಿ ಗ್ರೀನ್ ಬೆರೆಟ್ಸ್ (೧೯೬೮) ಮತ್ತು ದಿ ವೈಲ್ಡ್ ಬಂಚ್ (೧೯೬೯) ಕೆಲವು ಪ್ರಮುಖ ಚಿತ್ರಗಳು.
ವಾಂಗ್ ಚಿತ್ರರಂಗದಿಂದ ೧೯೬೦ ರ ಉತ್ತರಾರ್ಧದಲ್ಲಿ ನಿವೃತ್ತರಾದರು, ಆದರೆ ಕಲಾವಿದನಾಗಿ ತಮ್ಮ ಕೆಲಸವನ್ನು ಮುಂದುವರೆಸಿದರು, ಅವರ ಹೆಚ್ಚಿನ ಸಮಯವನ್ನು ಗಾಳಿಪಟಗಳ ವಿನ್ಯಾಸಕ್ಕಾಗಿ ಖರ್ಚು ಮಾಡಿದರು. ಅವರು ತಮ್ಮ ೯೦ ರ ದಶಕದಲ್ಲಿ ಸೆರಾಮಿಕ್ಸ್ ಅನ್ನು ಚಿತ್ರಿಸಲು, ಸ್ಕೆಚ್ ಮಾಡಲು ವಿನ್ಯಾಸಗೊಳಿಸಿದರು. ಚಲನಚಿತ್ರ ನಿರ್ದೇಶಕ ಪಮೇಲಾ ಟಾಮ್ ಅವರು ಟೈರಸ್ ಎಂಬ ೨೦೧೫ ರ ಸಾಕ್ಷ್ಯಚಿತ್ರದ ವಿಷಯವಾಗಿದೆ. ವಾಂಗ್ ಡಿಸೆಂಬರ್ ೩೦, ೨೦೧೬ ರಂದು, ೧೦೬ ನೇ ವಯಸ್ಸಿನಲ್ಲಿ ನಿಧನರಾದರು.

ವೈಯಕ್ತಿಕ ಜೀವನ 
ರುತ್ ಎನ್ಜಿ ಕಿಮ್ ರನ್ನು  ಜೂನ್ ೨೭, ೧೯೩೭ ರಂದು ಅವರು  ವಿವಾಹವಾದರು.ದಂಪತಿಗೆ ಮೂರು ಪುತ್ರಿಯರಿದ್ದರು

ಪ್ರಶಸ್ತಿಗಳು 
೨೦೦೧ ರಲ್ಲಿ, ವಾಂಗ್ ಅವರಿಗೆ ಚೀನಾ ಅಮೆರಿಕನ್ ಮ್ಯೂಸಿಯಂನಿಂದ ಹಿಸ್ಟರಿಮೇಕರ್ಸ್ ಅವಾರ್ಡ್ (ಕಲೆ) ನೀಡಲಾಯಿತು ಮತ್ತು ಡಿಸ್ನಿ ಲೆಜೆಂಡ್ ಆಗಿ ಸೇರಿಸಲಾಯಿತು.

೨೦೧೫ ರಲ್ಲಿ, ಅವರಿಗೆ ಸ್ಯಾನ್ ಡಿಯೆಗೊ ಏಷ್ಯನ್ ಫಿಲ್ಮ್ ಫೆಸ್ಟಿವಲ್ನ ಜೀವಮಾನ ಸಾಧನೆ ಪ್ರಶಸ್ತಿ ನೀಡಲಾಯಿತು.

ಲೆಗಸಿ 
೨೦೧೫ ರಲ್ಲಿ, ಚಿತ್ರನಿರ್ಮಾಪಕ ಪಮೇಲಾ ಟಾಮ್ ಟೈರಸ್ ಎಂಬ ಹೆಸರಿನ ಟೈರಸ್ ವಾಂಗ್ನ ಜೀವನದ ಬಗ್ಗೆ ಒಂದು ಚಿತ್ರ ಬರೆದು ನಿರ್ದೇಶಿಸಿದ.ಈ ಚಿತ್ರವನ್ನು ಗ್ವೆನ್ ವೈನ್, ತಮಾರಾ ಖಲಾಫ್ ಮತ್ತು ಪಮೇಲಾ ಟಾಮ್ ನಿರ್ಮಿಸಿದರು.

ಚಲನಚಿತ್ರಗಳ ಪಟ್ಟಿ
ಬಾಂಬಿ (೧೯೪೨) - ಅನಿಮೇಷನ್  ವಿಭಾಗ.
ಅರೌಂಡ್ ದ ವರ್ಲ್ಡ್ ಇನ್ ಏಟಿ ಡೇಸ್ (೧೯೫೬) - ೧. ಕಲಾ ಇಲಾಖೆ. ಸಹಾಯಕ ಕಲಾ ನಿರ್ದೇಶಕ. ೨. ಇತರೆ ಸಿಬ್ಬಂದಿ. ತಾಂತ್ರಿಕ ಸಲಹೆಗಾರ.
ಹೌ ಟು ಲೈವ್ ಟು ಫಾರೆವರ್ (೨೦೦೯) - ದೀರ್ಘಾವಧಿಯ ರಹಸ್ಯಗಳನ್ನು ಕುರಿತು ಸಾಕ್ಷ್ಯಚಿತ್ರ. ಸ್ವತಃ.
ವೆನ್ ದ ವರ್ಲ್ಡ್ ಬ್ರೇಕ್ಸ್ (೨೦೧೦) - ಡಾಕ್ಯುಮೆಂಟರಿ. ಸ್ವತಃ.
ಏಂಜಲ್ ಐಲ್ಯಾಂಡ್ ಪ್ರೊಫೈಲ್ಗಳು: ಟೈರಸ್ ವಾಂಗ್ (೨೦೧೧) - ೧೦೦ ನೇ ವಯಸ್ಸಿನಲ್ಲಿ ಸ್ವತಃ ಬಗ್ಗೆ ಸಾಕ್ಷ್ಯಚಿತ್ರ.
ಟೈರಸ್ (೨೦೧೫) - ಸ್ವತಃ ಬಗ್ಗೆ ಸಾಕ್ಷ್ಯಚಿತ್ರ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
A Profile of Tyrus Wong by Rosalind Chang. Angel Island Immigration Station Foundation.
 Tyrus Wong at IMDB

Tyrus the Movie  Documentary of Tyrus Wong's life and career.
https://www.google.com/doodles/tyrus-wongs-108th-birthday
ಅಮೆರಿಕನ್ ಆನಿಮೇಟರ್ಗಳು
ಕಾಡುಮಲ್ಲಿಗೆ

ಕಾಡುಮಲ್ಲಿಗೆ (ವೈಲ್ಡ್ ಜಾಸ್ಮಿನ್) ಜಾಸ್ಮಿನಮ್ ಆಂಗಸ್ಟಿಫೋಲಿಯಮ್ ಎಂಬ ಸಸ್ಯಶಾಸ್ತ್ರೀಯ ಹೆಸರನ್ನುಳ್ಳ ಒಂದು ಹೂಬಿಡುವ ಸಸ್ಯ. ವನಮಲ್ಲಿಗೆ ಪರ್ಯಾಯನಾಮ.

ಇದು ಭಾರತ, ಶ್ರೀಲಂಕಾ ಮತ್ತು ಅಂಡಮಾನ್ ದ್ವೀಪಗಳಿಗೆ ಸ್ಥಳೀಯವಾದ ಮಲ್ಲಿಗೆಯ ಒಂದು ಪ್ರಭೇದ. ದಕ್ಷಿಣ ಭಾರತದ ಕೆಳಎತ್ತರದ ಗುಡ್ಡ ಪ್ರದೇಶಗಳಲ್ಲೆಲ್ಲ ಬೆಳೆಯುವ ಕಾಡುಜಾತಿ ಮಲ್ಲಿಗೆ. ಕೃಷಿ ಮಾಡಿ ಕೂಡ ಬೆಳೆಸಬಹುದು. ಎಂಥ ಮಣ್ಣಿನಲ್ಲಾದರೂ ಬೆಳೆಯುತ್ತದೆ.

ವಿವರಣೆ 
ಹಚ್ಚ ಹಸುರಾದ ಎಲೆಗಳು, ಸಮೃದ್ಧವಾಗಿ ಅರಳುವ ಹೂಗಳಿಂದಾಗಿ ಇದು ಕಿಟಕಿ, ಚೌಕಟ್ಟು ಮುಂತಾದೆಡೆ ಹಬ್ಬಿಸಿ ಬೆಳೆಸಲು ಉತ್ತಮ ಬಗೆಯದೆನಿಸಿದೆ. ಎಲೆಗಳು ಸರಳರೀತಿಯವು. ಹೂ ಬಿಳಿ ಬಣ್ಣದವು, ನಕ್ಷತ್ರದಾಕಾರವುಳ್ಳವು. ಒಂಟಿಯಾಗಿ ಅಥವಾ ತಲಾ ಮೂರು ಹೂವುಳ್ಳ ಮಂಜರಿಗಳಲ್ಲಿ ಅರಳುವುವು.

ಉಪಯೋಗಗಳು 
ಈ ಸಸ್ಯದ ಬೇರನ್ನು ಔಷಧೀಯ ಗುಣಗಳಿರುವುದಕ್ಕೆ ಬಳಸಲಾಗುತ್ತದೆ.

ಉಲ್ಲೇಖಗಳು

ಸಸ್ಯಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೆಂಪುತಾವರೆ

ಕೆಂಪು ತಾವರೆ ಎಂದು ಕರೆಯುವ ಹೂವು ಇದಾದರು ಇದಕ್ಕೆ ಈ ಹೆಸರಲ್ಲದೆ ನೀಲಿ ಕಮಲ, ಕೆಂಪು ಕಮಲ, ನೀಲಿ ನಕ್ಷತ್ರ ಎಂದು ಹೆಸರಿನಿಂದ ಕರೆಯುತ್ತಾದೆ. ಮಧ್ಯಮ ಆಳದ ಸ್ಥಿರ ಅಥವಾ ನಿಧಾನವಾಗಿ ಹರಿಯುವ ಪ್ರದೇಶಗಳಲ್ಲಿ ಹೆಚ್ಚಾಗಿ ಕಾಣಸಿಗುತ್ತದೆ. ಇದನ್ನು ಭಾರತೀಯ ಆಯುರ್ವೇದ ಔಷಧದಲ್ಲಿ ಅಮೃತ ಹೆಸರಿನಲ್ಲಿ ಔಷಧಿ ಸಸ್ಯವೆಂದು ಪರಿಗಣಿಸಲಾಗಿದೆ' ಇದು ಮಾಜಿ ನಿಷ್ಕ್ರಿಯಗೊಂಡ ಹೈದರಾಬಾದ್ ರಾಜ್ಯದರಾಷ್ಟ್ರೀಯ ಪುಷ್ಪವಾಗಿತ್ತು. ನೀಲಿ ಬಣ್ಣದ ಹೂವುಳ್ಳ ಓ. ನೌಚಲಿ ಎಂಬುದು ಶ್ರೀಲಂಕಾದ ರಾಷ್ಟ್ರೀಯ ಹೂವಾಗಿತ್ತು. ಅಲ್ಲಿ ಇದನ್ನು ನೀಲ್ ಮಾನೆಲ್ ಅಥವಾ ನೀಲ್ ಮಹೇನೆಲ್ ಎಂದು ಕರೆಯಲಾಗುತ್ತಿದ್ದರು.

ಹಂಚಿಕೆ ಮತ್ತು ವಾಸಸಸ್ಥಾನ 
ಏಷ್ಯಾದ ದಕ್ಷಿಣ ಮತ್ತು ಪೂರ್ವ ಭಾಗಗಳಿಗೆ ಸ್ಥಳೀಯ ಮತ್ತು ಶ್ರೀಲಂಕಾ ಮತ್ತು ಬಾಂಗ್ಲಾದೇಶದ ರಾಷ್ಟ್ರೀಯ ಹೂವು ಇದಾಗಿದೆ. ವಿಶೇಷವಾಗಿ ಈ ಜಲ ಸಸ್ಯವು ಅಫ್ಘಾನಿಸ್ತಾನದಿಂದ , ಭಾರತೀಯ ಉಪಖಂಡದ ತನಕ, ತೈವಾನ್ , ಆಗ್ನೇಯ ಏಷ್ಯಾ, ಮತ್ತು ಆಸ್ಟ್ರೇಲಿಯಾದಿಂದ ವಿಶಾಲವಾದ ಪ್ರದೇಶದಲ್ಲಿ ಕಂಡುಬರುತ್ತದೆ.

ಹಿನ್ನಲೆ 
ಶ್ರೀಲಂಕಾದಲ್ಲಿ ಈ ಸಸ್ಯವನ್ನು ಸಾಮಾನ್ಯವಾಗಿ ಎಮ್ಮೆ ಕೊಳಗಳಲ್ಲಿ ಮತ್ತು ನೈಸರ್ಗಿಕ ಪ್ರದೇಶಗಳಲ್ಲಿ ಬೆಳೆಯುತ್ತಿದ್ದರು. 
ಈ ಹೂಗಳ ಕುರಿತು ಸಂಸ್ಕೃತ, ಪಾಲಿ, ಮತ್ತು ಸಿಂಹಳ ಸಾಹಿತ್ಯ ಕೃತಿಗಳಲ್ಲಿ ಮಾಹಿ ಇದ್ದು,  ಪುರಾತನ ಕಾಲದಿಂದಲೂ ಕುವಾಲಯ, ಇಂಧಿವಾರಾ, ನಿಲುಪ್ಪಾಲಾ, ನಿಲೋತ್ಪಾಲಾ, ಮತ್ತು ನೀಲುಪುಲ್ ಎಂಬ ಹೆಸರಿನ ಸದ್ಗುಣ ಶಿಸ್ತು, ಮತ್ತು ಪರಿಶುದ್ಧತೆಯ ಸಂಕೇತವೆಂದು ಉಲ್ಲೇಖಿಸಲಾಗಿದೆ, ಈ ಸುಂದರ ಜಲ ಹೂವು . ಶ್ರೀಲಂಕಾದಲ್ಲಿನ ಬೌದ್ಧ ಧರ್ಮದಪಂಥವು ರಾಜಕುಮಾರ ಸಿದ್ಧಾರ್ಥ ಅವರ ಹೆಜ್ಜೆಗುರುತನ್ನು ಕಂಡುಕೊಂಡ 108 ಮಂಗಳಕರ ಚಿಹ್ನೆಗಳಲ್ಲಿ ಒಂದಾಗಿದೆ ಎಂದು ಹೇಳುತ್ತದೆ
ಇದರ ಬೇರುಗಳು ಮತ್ತು ಕಾಂಡಗಳು ನೀರಿನಲ್ಲಿ ಸದಾ ಮುಳುಗಿರುತ್ತದೆ, ಆದರು ದಿನ-ಹೂಬಿಡುವ ಸಸ್ಯ ಇದಾಗಿದೆ. ನೀರಿಗಿಂತ  ಸ್ವಲ್ಪ ಮೇಲಕ್ಕೆ ಏರುವ ಹೂವು ಇದಾಗಿದ್ದು . ಎಲೆಗಳ ಸುತ್ತಿನ ಹಸಿರು ಬಣ್ಣದಲ್ಲಿರುತ್ತವೆ.  ಅವು ಸಾಮಾನ್ಯವಾಗಿ ಗಾಢವಾದ ಕೆಳಭಾಗವನ್ನು ಹೊಂದಿರುತ್ತವೆ. ತೇಲುವ ಎಲೆಗಳು ತಂತಿಗಳಂತೆ ಕಾಣಿಸುವ ಅಂಚುಗಳನ್ನು ಹೊಂದಿರುತ್ತವೆ. ಅವುಗಳ ಗಾತ್ರವು ಸುಮಾರು 20-23 ಸೆಂ.ಮೀ ಮತ್ತು ಅದರ ಹರಡುವಿಕೆ 0.9 ರಿಂದ 1.8 ಮೀ ಇರುತ್ತದೆ,  ಇದು ಸಾಮಾನ್ಯವಾಗಿ ಕೆಂಪು ನೇರಳೆ ಅಂಚುಗಳೊಂದಿಗೆ ನೇರಳೆ ನೀಲಿ ಬಣ್ಣದಲ್ಲಿರುತ್ತದೆ. ಕೆಲವು ಪ್ರಭೇದಗಳು ಬಿಳಿ, ಕೆನ್ನೇರಳೆ,ಅಥವಾ ಫ್ಯೂಷಿಯ ಬಣ್ಣದ ಹೂವುಗಳನ್ನು ಹೊಂದಿರುತ್ತವೆ, ಆದ್ದರಿಂದ ಅದರ ಹೆಸರು ಕೆಂಪು ಮತ್ತು ನೀಲಿ ನೀರು ಹೂವು ಆಗಿದೆ. ಅದು ಕೋನೀಯ ನೋಟವನ್ನು ಹೊಂದಿರುತ್ತದೆ, ಆದ್ದರಿಂದ ಹೂವಿನ ನೋಟವು ನಕ್ಷತ್ರದ ಆಕಾರದಲ್ಲಿದೆ.

ಉಪಯೊಗಗಳು 
 ಉದ್ಯಾನಗಳನ್ನು ಅಲಂಕರಿಸಲು ಈ ಹೂವನ್ನು  ದೀರ್ಘಕಾಲ ಬಳಸಲಾಗುತ್ತದೆ.
 ಶ್ರೀಲಂಕಾದಲ್ಲಿ ಸಾಂಪ್ರದಾಯಿಕ ಮತ್ತು ಸಾಂಸ್ಕೃತಿಕ ಉತ್ಸವಗಳಿಗೆ ಸಾಮಾನ್ಯವಾಗಿ ಇದನ್ನು ಬಳಸುತ್ತಾರೆ.
 ಕಮಲದಂತೆ ಕಾಣುವ ಹೂವು ಇದಾಗಿದ್ದು ಇದರ ಗೆಡ್ಡೆಗಳು ಮತ್ತು ಧಾನ್ಯಗಳು ಆಹಾರ ಪದಾರ್ಥಗಳಾಗಿ ಬಳಸಬಹುದು. 
 ಸಾಮಾನ್ಯವಾಗಿ ಬೇಯಿಸಿದ ಅಥವಾ ಹುರಿದ ತಿನ್ನಲಾಗುತ್ತದೆ, ಅದರ ಕೋಮಲ ಎಲೆಗಳು ಮತ್ತು ಹೂವನ್ನು ಕೂಡ ಆಹಾರವೆಂದು ಪರಿಗಣಿಸಲ್ಪಟ್ಟಿದೆ. 
 ಸಸ್ಯವನ್ನು ಕೊಳಗಳು, ಟ್ಯಾಂಕುಗಳಲ್ಲಿ ಸಂಗ್ರಹಿಸಲಾಗುತ್ತದೆ, ಮತ್ತು ಭಾರತದ ಪ್ರಾಣಿಗಳ ಮೇವು ಎಂದು ಬಳಸಲಾಗುತ್ತದೆ.

ಉಲ್ಲೇಖಗಳು
https://www.flowersofindia.net/catalog/slides/Pink%20Water%20Lily.html
https://indiabiodiversity.org/species/show/230504
http://www.efloras.org/florataxon.aspx?flora_id=5&taxon_id=242334156
https://indiabiodiversity.org/species/show/230504

ಹೂವುಗಳು
ಸಸ್ಯಗಳು
ಸಹಚರ ಮರ

ವೈಜ್ಞಾನಿಕ ಹೆಸರು: ಸ್ಟ್ರೋಬಿಲಾಂಟಸ್ ಸಿಲಿಯಾಟಸ್

ಇತರೆ ಹೆಸರು: ಲೆಸ್ಸರ್ ಕುರಂಜಿ, ಕರಿಮುಕುರಂಜಿ (ಮಲಯಾಳಂ), ವೆಲ್ಲಕುರಿಂಜಿ, ಚಿನ್ನಿಕುರಿಂಜಿ (ತಮಿಳು)

ಸಂಸ್ಕೃತ: ಸಹಶ್ಚರಾ, ಸಹಾರಾ

ದೈಹಿಕ ರಚನೆ 
ಸಹಚರ ಪೊದೆ ಜಾತಿಯ ಸಸ್ಯವಾಗಿದ್ದು ರೋಮರಹಿತ ಶಾಖೆಗಳಿಂದ ಕೂಡಿದೆ. ಎಲೆಯ ಮೇಲೆ ಮೊಟ್ಟೆಯಾಕಾರದ ವೃತ್ತಗಳಿದ್ದು ಎಲೆ-ಕಾಂಡಗಳು ಸುಮಾರು 2 ಸೆಂ.ಮೀ ಉದ್ದವಿರುತ್ತವೆ. ಹೂವುಗಳು 1.5 ಸೆಂ.ಮೀ ನಷ್ಟು ಉದ್ದವಿರುತ್ತವೆ. ಡಿಸೆಂಬರ್ ಹಾಗೂ ಮೇ ತಿಂಗಳಲ್ಲಿ ಹೂಗಳನ್ನು ಕಾಣಬಹುದು. ಎಲೆಗಳು ಹೆಚ್ಚು ಪೊಟ್ಯಾಶಿಯಂ ಅಂಶದಿಂದ ಕೂಡಿವೆ. ಬೇರುಗಳಲ್ಲಿ ಲೋಪಿಯಂ ಅಂಶವನ್ನು ಕಾಣಬಹುದು.

ವೈದ್ಯಕೀಯ ಉಪಯುಕ್ತತೆ
ಇದು ವಿಶ್ವದಾದ್ಯಂತ ಶೇಕಡಾ 75 ರಷ್ಟು ನಂಬಲಾದ ಗಿಡಮೂಲಿಕೆಯಾಗಿದೆ.
ಆಂಟಿಬಯಾಟಿಕ್, ಆಂಟಿಫಂಗಲ್, ಉತ್ಕರ್ಷಣ ನಿರೋಧಕ ಗುಣಗಳನ್ನು ಹೊಂದಿದೆ
ಸಸ್ಯದ ಎಥನೊಲಿಕ್ ಸಾರವು ಉರಿಯೂತ ಶಮನಕಾರಿಯಾಗಿದೆ
ಇದು ಉತ್ತಮ ಔಷಧೀಯ ಗುಣಗಳುಳ್ಳ ಸಸ್ಯವಾಗಿದ್ದು ಉಪಯೋಗಕ್ಕೆ ವೈದಿಕ ಕಾಲದಿಂದಲೂ ಇತಿಹಾಸವಿದೆ.
ಹಲ್ಲಿನ ನೋವುಗಳಿಗೆ ಉತ್ತಮ ಔಷಧವಾಗಿದೆ.
ಸಂಧಿವಾತ ಚರ್ಮದ ಅಸ್ವಸ್ಥತೆಗಳಿಗೆ ಬಳಸಲಾಗುತ್ತದೆ.
ಚರ್ಮ ಹಾಗು ಮೂತ್ರದ ಸೋಂಕುಗಳಿಗೆ ಔಷಧವಾಗಿ ಬಳಕೆ
ಮಧುಮೇಹ ನಿಯಂತ್ರಣಕ್ಕೆ
ಖಿನ್ನತೆ ಶಮನಕಾರಿ
ನೋವು ನಿವಾರಕವಾಗಿ
ಆಂಟಿಕಾನ್ಸರ್ ಏಜೆಂಟ್ ಆಗಿ.

ಉಲ್ಲೇಖಗಳು

ಮರಗಳು